Kevrin al Lagad Du Saga arvorika - Levrenn 2 - Skol vreizh\nVous êtes ici : Accueil Catalogue Levrioù e brezhoneg / Livres en breton Kevrin al Lagad Du Saga arvorika - Levrenn 2\nKevrin al Lagad Du Saga arvorika - Levrenn 2\nISBN\t: 978-2-36758-101-9\nAuteur(s)\t: KEMENER Yann-Bêr\nNb. pages\t: 168 p\nSaga Arvorika - Levrenn 2\nGoude un hir a enklask ez eo deuet Yannig a-benn da c'houzout piv en doa lazhet e dad, met ne oar ket c'hoazh abalamour da betra. Daoust hag-eñ ez eus ur c'hevrin bennak tro-dro da ifern yen Yeun Elez ?\nMont a ra adarre war roudoù e dadevit klask dirouestlañ ar gudenn-mañ. Skodeget e vo pa welo pegen luziet eo an aferse e-touesk an darvoudoù politikel e penn-kentañ an ugnetvet kantved...\nRomant, 168 pajenn, 12 x 18,5 sm, moul. GD, golo gweuñ\nSur les traces de son père assassiné, Yannig, dans les années 1920, découvre une société secrète : l’oeil noir...\nVoulouz ruz ha satin gwenn - Saga arvorika - Levrenn 3


Enez Cara - Wikipedia\nCara, gwelet eus an oabl\nEnez Cara zo un enezennig er-maez da Cinn Tìre e Bro-Skos, ha 132 devezh-arat enni. Didud eo abaoe ar bloavezhioù 1940.\nCara zo ur c'hardlev eus Gigha. Mont di a reer eus Gigha, pa gaver unan bennak prest da vageal.\nKartenn eus ar bloaz 1654. Gigha ha Cara er c'hreiz. Emañ ar c'hornôg en nec'h.\nD'an 22 a viz Gwengolo 1940 e voe kaset al lestr Aska d'ar strad war gerreg gwalarn an enezenn goude tizhet gant kirri-nij alaman.\nTasmant[kemmañ | kemmañ ar vammenn]\nKerreg a zo, tre e kreisteiz an enezenn, a zo anvet Broonie's Chair, "kador Broonie". Un tasmant eo, ha ne gar ket gwelout tud oc'h azezañ en e gador. Evit-doare e kas gantañ ar re a gred ober.\nCara a dalvez kement ha "muiañ karet" . Un anv plac'h, boutin a-walc'h, eo Cara er c'hornad, ha brudet e Skos. War a seblant eo aet ar brud betek SUA .\nAdtapet diwar « https://br.wikipedia.org/w/index.php?title=Enez_Cara&oldid=1949864 »\nKemmoù diwezhañ degaset d'ar bajenn-mañ d'an 15 C'hwe 2022, da 07:14.


tamm-ha-tamm - Wikeriadur\nDiwar an anv-kadarn tamm, ar stagell genurzhiañ ha hag an anv-kadarn tamm.\nTroienn a dalvez da c'heriañ ar c'hreskiñ a zerezioù bihan\nFroudoù an Ogowe o deus douget betek amañ ar bernioù traezh-se a chom bremañ en disec'h, bet trevadennet tamm-ha-tamm gant ar plant. — (Frañsez Kervella, Dindan Gouriz ar Bed, Mouladurioù Hor Yezh, 1985, p. 27.)\nTamm-ha-tamm e savas ar maen war unan eus e gostezioù, memes tra 'vel pa vije bet golo un arc'h e vije, ha Mari-Job ar Gergeno o tont dezhi ur c'hwezadenn yen, c'hwezadenn ar marv, [...]. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 14.)\nTamm-ha-tamm em boa kollet penn ma neudenn hag e oan paouezet hogozik hep gouzout din da valañ soñjoù goullo. — (Mich Beyer, Seizh Devezh Warn-ugent, An Alarc'h Embannadurioù, 2006, p. 56.)\nTamm ha tamm e oa graet e vragou da Yann. — (Jules Gros, Le trésor du breton parlé Troisième Partie, 1974, p. 303.)\ngalleg : peu à peu (fr)\nitalianeg : a poco a poco (it)\nspagnoleg : poco a poco (es)\nAdtapet diwar « https://br.wiktionary.org/w/index.php?title=tamm-ha-tamm&oldid=306913 »\nKemmoù diwezhañ degaset d'ar bajenn-mañ d'an 19 Du 2020, da 20:36.


Gant ar ger Hertz e tegouezher amañ. Evit sterioù all ar ger, gwelit Hertz (disheñvelout).\nAn hertz (arouez : Hz) eo an unanenn deveret eus ar Reizhiad unanennoù etrebroadel (SI) evit muzuliañ an talmoù, da lavarout eo an niver a luskelladoù dre eilenn. Kevatal eo an hertz gant 1 talm dre eilenn (s−1, 1/s).\nUr bondon La4, 440Hz\nDiwar anv ar fizikour alaman Heinrich Rudolf Hertz (1857–1894) en deus kaset labourioù skiantel a-bouez war dachenn an elektromagnetegezh ez eo bet anvet an unanenn.\n50 Hz eo talm red pebeilat rouedad an tredan 230V en Afrika, en Azia hag en Europa, da lavarout eo e vez tuginet bleinegezh (+ pe -) ar bonnoù 50 gwezh bep eilenn. Un talm a 50 Hz a dalv ez eus 100 kemm dre eilenn, pep bonn a vez muiel (+) 50 gwezh ha leiel (-) 50 gwezh bep eilenn.\nMuzuliet e vez uhelder ar sonioù gant an niver a zaskrenoù dre eilenn (e-touez traoù all). An notenn sonerezh La4 dave a dalm da 440 Hz ; ar frekañs-se eo a vez roet gant ar bondon, ar c'hentonerioù elektronek ha gant ton ur pellgomzer.\nGouest eo divskouarn un den yac'h da glevout sonioù en ur skalfad ker boud ha 20 Hz ha ker skiltr ha 20 kHz (20 000 Hz).\nSkignet e vez ar gwagennoù skingomz dre e gouluz talm war ur vandenn etre 80 MHz ha 108 MHz (80 x 106 – 108 x 106 Hz).\nE penn-kentañ ar bloavezhioù 1980, kewerier un urzhiataer hiniennel a dalme etre 1 MHz hag 8 MHz. Hiziv an deiz (2021), un urzhiataer hezoug boutin a dalm da 2 GHz (2 x 1012 Hz), da lavarout ur c'helchiad diazez 0,5 ns.\nEtre 400 THz (400 x 1012Hz) ha 484 THz (480 x 1012Hz eo talm ar gouloù ruz zo ).\nLieskementoù ha ranngementoù en SIAozañ\nEtrebroadel eo an anvioù ivez.\nx 101 decahertz daHz\nx 102 hectohertz hHz\nx 103 kilohertz kHz\nx 106 megahertz MHz\nx 109 gigahertz GHz\nx 1012 terahertz THz\nx 1015 petahertz PHz\nx 1018 exahertz EHz\nx 1021 zettahertz ZHz\nx 1024 yottahertz YHz\nx 10−1 decihertz dHz\nx 10−2 centihertz cHz\nx 10−3 millihertz mHz\nx 10−6 microhertz µHz\nx 10−9 nanohertz nHz\nx 10−12 picohertz pHz\nx 10−15 femtohertz fHz\nx 10−18 attohertz aHz\nx 10−21 zeptohertz zHz\nx 10−24 yoctohertz yHz\n↑ (fr) Le Système international d'unités (SI), pajenn 24\n↑ (en) FM Frequency Modulation ; (fr) MF Modulation de Fréquence.\nAdtapet diwar « https://br.wikipedia.org/w/index.php?title=Hertz&oldid=1971772 »\nKemm diwezhañ d'an 6 Meu 2022 da 07:36


Cyriacus Roma - Wikipedia\nCyriacus; delwenn varok\nCyriacus er Speyerer Evangelistar, Worms-Neuhausen, 1197\nCyriacus o pareañ merc'h an impalaer; skeudenn eus ar Statutenbuch eus Cyriakusstifts Worms, 1507\nCyriacus Roma a oa un diagon roman, merzher ha sant katolik, war-dro dibenn an IIIde kantved. Pareet en doa Artemia, merc'h an impalaer Diocletianus. Merzheriet e voe gant 23 a dud all, en o zouez Largus, Crescentianus, Memmia, Juliana, Smaragdus, ha lidet ganto d'an 8 a viz Eost.\nHervez ar vojenn e oa ur roman pinvidik hag a deuas da vout kristen hag a lezas e vadoù neuze gant ar beorien. Anvet e vefe bet da ziagon gant ar pab Marcellus Iañ. Ober a rae war-dro ar sklaved a laboure e kibelldi Diocletianus. Dindan an impalaer Maximianus, kenimpalaer gant Diocletianus, e voe jahinet Cyriacus ha dibennet e 303 war ar Via Salaria, ha beziet eno. Gantañ e voe lazhet e gompagnuned Largus, Smaragdus, hag ugent all, en o zouez Crescentianus, Sergius, Secundus, Alban, Victorianus, Faustinus, Felix, Sylvanus, ha peder maouez : Memmia, Juliana, Cyriacides, ha Donata.\nCyriacus en defe stoliet daou ziaoul eus div blac'h. Da gentañ hini Artemisia (pe Artemia), merc'h an impalaer Diocletianus, ma troas Artemisia hag he mamm Serena da gristenezed. Da eil hini Jobias, merc'h da Shapur II Persia (a renas etre 241 ha 272), ma troas tiegezh ar roue da gristenien. Kemmesk zo marteze gant ur Cyriacus arall a vefe bet eskob Ancona.\nAdtapet diwar « https://br.wikipedia.org/w/index.php?title=Cyriacus_Roma&oldid=1960209 »


Kevredigezh Kembre-Breizh: Aet an trec'h gant ar broc'hed... evit ar mare\nAet an trec'h gant ar broc'hed... evit ar mare\nProtest o blaid moch daear tu fas i Swyddfa Plaid Cymru, Aberystwyth\nNac’het eo bet gwir gouarnamant ar Vodadeg (Labour ha Plaid Cymru) da lazhañ ar broc’hed e Kembre. Mennet eo bet ar gouarnamant, ha dreist-holl Elin Jones, Ministr Aferioù ar Maezioù, da lazhañ broc’hed ar vro, en ur gregiñ er mervent m’emañ ledetañ an dorzhellegezh er saout.\nAr re zo bet o stourm evit herzel ouzh al lazhadeg a zo en o bleud gant diviz al lez-varn. ‘N’eus ket liammoù a-walc’h etre ar broc’hed hag an dorzhellegezh er saout ma vefe reizh distrujañ kement a vroc’hed,’ eme Huw Roberts a-berzh Strollad Broc’hed Clwyd (e biz ar vro). Diouzh an tu all ez eo kerseet ha fuloret al labourerien-douar, hag int nec’het-bras dre ma vez ret distrujañ tropelladoù saout niverus en abeg d’ar c’hleñved.\n‘Dipitet on gant barnadenn al lez-varn,’ eme Elin Jones, ‘dreist-holl dre ma’z eus bet anavezet ez eo gwall fall efed an dorzhellegezh er saout amañ e Kembre hag ez eus ezhomm da gavout un disoc’h da gudenn ar c’hleñved. Dav eo deomp sellet pizh ouzh ar varnadenn a-benn divizout petra a c’hallomp ober bremañ.’\nEr penn kentañ e felle da c’houarnamant Kembre lazhañ betek 1,500 a vroc’hed. Gant ar varnadenn-mañ ez eus bet lakaet termen war ar raktres, evit ar mare da nebeutañ, ha lakaet eo bet en arvar raktresoù ar gouarnamant (Mirourien ha Demokrated Frankizour) da raktresañ ul lazhadeg heñvel e Bro-Saoz.\nE mervent ar vro, e Sir Benfro (Pembrokeshire) da skouer, ez eo bet disrannet ar gevredigezh gant politikerezh gouarnamant Kembre a-fed ar broc’hed. Ken sur ha ken taer, an eil re evel egile, eo ar stourmerien war an daou du.\nLuc'hskeudenn: Ur vanifestadeg a-enep lazhadeg ar broc'hed dirak burev Plaid Cymru en Aberystwyth\ntagioù broc'hed, Elin Jones, Plaid Cymru


Kevredigezh Kembre-Breizh: Hengounioù miz Kerzu ha miz Genver e Kembre\nHengounioù miz Kerzu ha miz Genver e Kembre\nDaoust ma’z eo bet lakaet bremañ an Nedeleg hag an Tad Nedeleg da vezañ e kreiz lidoù ar goañv e Kembre evel e pep lec’h en Europa, ez eo an deiz kentañ a’r bloaz a veze lidet gwechall, ha betek hiziv e vez hiniennoù o terc’hel bev an hengoun pouezusañ stag ouzh an deiz-se, da lavaret eo mont da galanna. Ar voaz e oa gwechall mont a di da di o klask kalanaouennoù ha mar bez graet c’hoazh n’eo nemet da diez tud kozh zo ez eer peurvuiañ. Skoet e vez ouzh an nor, kanet ur poz d’an neb a zo o chom en ti, a-benn goulenn ur prof, ha goude, neuze, e ro hennezh tra pe dra d’ar c’hlasker, arc’hant peurvuiañ bremañ, ha memes hanter-kant vloaz zo, hervez kont. Goude e lavar ar c’hlasker ‘Bloazvezh mat’ da dud an ti, nemet droug a vije ennañ ha neuze e c’hall hetiñ ‘Blwyddyn newydd ddrwg a llond y tŷ o fwg!’ (Bloazvezh fall ha leun an ti a voged!) Ral a wech e c’hoarvez se...\nAn deiz kentañ a’r bloaz a veze un devezh da reiñ profoù ha da bardonañ dleoù.\nE lod eus Sir Benfro neuze ez eo chomet ar voaz da lidañ deiz kentañ ar bloaz d’an 13 a viz Genver. Kemmet e oa bet an deizadur e 1752, pa oa bet lakaet an deizadur Gregorian da gemer plas an hini Juluan, ur c’hemm gwelet fall, fall, d’an ampoent. Darn a gave dezho e oant o koll un nebeud devezhioù eus o buhez pa oa bet kemmet an deiziadur. Derc’hel a reer eta da lidañ an deiz kentañ a’r bloaz d’an 13 a viz Genver e Cwm Gwaun, nepell eus Abergwaun (Fishguard), ha pa’en me gav an 13 a viz Genver d’un devezh skol ne vez bugel ebet er skol, er c'horn-se, dre ma’z eont c’hoazh da ganañ a di da di, ar vugale vihan gant ar re goshoc’h. An dud deuet a vez kavet kentoc’h en ostalerioù.\nUn hengoun all, aet da get dre chañs, eo chaseal al laouenan. Douget e veze ul laouenan war ur c’hravazh kinklet gant seieznnoù. Un doare e oa, hervez kont, da lakaat ur paotr yaoaunk da gavout a vuiañ-karet.\nE Morgannwg (Glamorgan), un hengoun all e miz Kerzu hag unan bev atav, eo hini y Fari Lwyd (ar Vari Louet). Klopenn ur gazeg a vez douget gant un den kuzhet dindan ul liñsel wenn hag ur strollad tud ouzh e ambroug. Kanet e vez pozioù dirak un ti ha neuze e sav un doare tabut – an dud a ambroug ar gazeg oc’h ober goap eus paotr an ti hag o rebech dezhañ pe e zoare da ganañ, pe e dech da lonkañ re, pe o lavaret neuze ez eo re dost d’e wenneien pe un dra bennak all. Erfin avat e tigor hennezh an nor ha roet e vez gwestell ha peadra da evañ da’an dud. Arc’hant a vez roet a-wechoù ivez. Amañ, e-kichen Aberystwyth, ec'h anavezan ur paotr dedennet gant seurt hengounioù, ha prenet gantañ klopenn ur gazeg war e-bay, ez a bremañ, gant mignoned dezhañ, da ganañ dirak tiez tud ar c'horn-mañ ivez.\ntagioù hengounioù an Nedeleg, hengounioù Kala-Genver, kalanna


Emgann Brody (1941) - Wikipedia\nEmgann Brody (1941)\nFiñvoù an 11vet Panzerdivision e-pad Emgann Brody\n23 a viz Even 1941 - 30 a viz Even 1941\nTrec'h an Trede Reich.\nTrede Reich URSS\nEmgann Brody (anvet ivez Emgann Dubna, Emgann Dubno, Emgann Rovne pe Emgann Rovne-Brody) a voe un emgann tankoù etre re ar 1añ Strollad Panzer eus an 3de korfad arme hag ar 48vet Korfad Arme (mekanikaet) ha pemp korfad mekanikaet soviedel eus ar 5vet arme ha re ar 6vet arme en tric'horn savet gant kêrioù Dubno, Lutsk, ha Brody.\nEtre an 23 hag an 30 a viz Even 1941 e voe an emgann. Evit an istorourien soviedel ez eo ul lodenn eus an "emgannoù da zifenn an harzoù". Al Lu Ruz a oa deuet a-benn da zistrujañ ul lodenn eus an nerzhioù alaman, met a voe peurzistrujet. Kudennoù dezougen, nerzh an aerlu alaman ha kouezhadenn pennlu al Lu Ruz a roas an trec'h d'ar Wehrmacht. En desped d'un nerzh kalz galloudusoc'h e-keñver niver ha teknologiezh al Lu Ruz a oa bet riñset.\nBez e voe an emgann tankoù brasañ eus istor Mab-Den ha pa chomfe divrud e-skoaz Emgann Prokhorovka. Ret eo bet gortoz studiadennoù istorel an dek vloaz tremenet evit ma vefe prouet e oa bet Emgann Brody an emgannn gant ar muiañ a dankoù.\nAdtapet diwar « https://br.wikipedia.org/w/index.php?title=Emgann_Brody_(1941)&oldid=1961682 »


Koadoù - Site officiel du Parc naturel régional d’Armorique\nAccueilWar-du ar ParkDoareoù liesseurt ar ParkMenezioùKoadoù\nN’eo ket brudet Breizh, ha Penn-ar-bed nebeutoc’h c’hoazh, evit o c’hoadegoù ledan, padal ez eus gwez e-pep lec’h e koadigoù niverus ha war ar c’hleuzioù. Tiriad ar park a dap tri c’hoadeg e-touez ar re vrasañ e Penn-ar-Bed : koad an Uhelgoad, koad ar C’hrannoù hag hini Landevenneg.\nKoad an Uhelgoad : mojennoù e-leizh\nNag a blijadur evidoc’h en Uhelgoad o kantreal ‘barzh ar c’hoad hag oc’h arvestiñ ar c’hlegerioù, mojennoù a bep seurt enno. Bez’ e c’hellit mont a-hed ar bloavezh ha profitaén deus an dremmvroioù naturel dindan ar sklerijenn ken dibar. Aes eo mont betek ar c’hlegerioù peogwir emaint kazimant e kreiz-kêr, setu perag e reont berzh…. Bez’ e c’hellit diskenn dre Meilh ar C’hleger, goude, kit betek Toull an Diaoul, kelc’hiet gant trouz bouzarus ar stêr Arc’hant. Ar maen-dogan gant e 137 ton a zo war treuzoù ar c’hoad a dap 1160 kantar, ennañ deliaoueged, gwez faou, derv-koad, derv-garzh hag ouzhpenn rousineged, derv-Douglas, pruñs-meur, sapr-kroaz, pin-gouez. Bezit sioul hag aketus, ha marteze ho po tro da welet ur mart, ur gaerell pe ur youc’h…\nKoad ar C’hrannoù : ur gwir blijadur o vale ennañ\nKoad-domani ar C’hrannoù, koad brasañ Penn-ar-Bed gant 1321 kantar, a zo war div gumun : Hañveg hag ar Faou.Emañ ar c’hoad o tisken gouestadig deus tor Menez Are. Gwechall-gozh, kefioù ar gwez o doa servijet evit sevel e Brest batimantoù brezel arme-vor Rouaned Frañs. Bremañ e servij ar c’hoad d’ar familhoù evit pourmen ha d’ar valeerien a c’hell mont war an hent-bale-hir 37 a dreuz ar c’hoad.\nAl lodenn vrasañ deus ar c’hoad, koad derv ha fav ennañ, gwez oadet a gantvedoù a vloavezhioù a zo bet rummet war listenn al lec’hiennoù Natura 2000 ha dre se e vezont evezhiet ha gwarezet.\nKoad Landevenneg a-hed ar mor\nP’emaoc’h e koad Landevenneg, o vale war ar gwenodennoù niverus a dreuz ar c’hoad emañ alies ar mor war wel. Koad al loc’h ha koad ar Folgoad a ya da stummañ ar c’hoadeg a 465 kantar. Kit da vale war an hentouigoù a bep tu d’an hent departamant a gas d’ar manati ha da greiz-kêr Landevenneg, aze e vo peoc’h ha sioulder ar c’hoad ha dremmvroioù kaer dirak ho taoulagad : kildroennoù an Aon, enez Terenez ha bered batimantoù an arme-vor.


Gwerzhet e vo an Ocean Jasper\nmardi 12 janvier 2016 à 20:18 Par Nolwenn Quioc, France Bleu Breizh Izel\nE 2007 en doa al lestr-karg kaset d'ar strad ar vag-pesketa Sokalique. Abaoe e oa o c'hortoz e Porzh Brest. Divizet ez eus bet hiviz gant lez-varn Brest e vo gwerzhet ar vatimant diouzh ar c'hresk e miz Ebrel\nAn Ocean Jasper a oa o c'hortoz e Porzh Brest abaoe 2007 © Maxppp\nE 2007, e-pad an noz etre ar 16 hag ar 17 a viz Eost, e oa aet da skeiñ an Ocean Jasper, ul lestr-karg eus an inizi Kiribati, gant ar vag pesketa Sokalique, er-maez da Enez Eusa. Ne oa ket paouezet an Ocean Jasper, daoust d'un toull e-barzh ar c'houc'h. Kaset e oa bet d'ar strad ar Sokalique. Salvet e oa bet 6 martolod a oa e-bourzh, met beuzet e oa bet ar c'habiten, Bernard Jobard.\nPriz an Ocean Jasper : 100 000 euro\nAbaoe e oa an Ocean Jasper e porzh brezel Brest, o c'hortoz un diviz. Lez-varn Brest en deus embannet hiziv e vo gwerzhet diouzh ar c'hresk d'ar 26 a viz Ebrel. Ar priz evit kregiñ ar gwerzh a vo 100 000 euro. An arc'hant a vo dasparzhet etre an an ENIM, surentez sokial ar vartoloded, ar vartoloded a oa war ar vag, hag Yvette Jobard, intañvez kabiten ar Sokalique.\nGwelloc'h e vefe bet kas anezhi d'ar strad\nAn diviz-mañ n'eo ket bet degemeret mat gant Yvette Jobard. " Gwelloc'h e vefe bet kas ar vag d'ar strad ", he deus lavaret o klevout e c'hello c'hoazh bageal an Ocean Jasper. "Met ma vez arc'hant da zastum e tlefe bezañ roet da gentañ d'ar vartoloded. "\nUr prosez all e Roazhon\nDiriaou e vo un emvod all, ar wech-mañ e lez-varn Roazhon, 9 bloaz goude en doa graet peñse ar vag. Tri bloaz zo e oa bet ur prosez kentañ, lec'h ma oa bet kondaonet kabiten hag eil-kabiten ar Sokalique evit bezañ lazhet Bernard Jobard. Met evit al lez-varn ne oa ket kirieg ar paramantour.\n"Spi am eus e vo kondaonet ar wech-mañ " he deus embannet Yvette Jobard. Koulskoude e c'hellfe alvokad ar paramantour goulenn ur prantad hiroc'h evit prientiñ ar prosez, hag a vefe lakaet evit diwezatoc'h.\nFaits divers – Justice Piv 'neus laeret kalon Anna Breizh ?


Yann ar Badezour, Kansas City, Missouri - Wikipedia\nYann ar Badezour, livet gant Caravaggio, Museum of Art, Kansas City, Missouri, SUA.\nE 1604 e voe goulennet digant Caravaggio livañ ur Yann-Vadezour evit arc'hanter ar pab, ha karour an arz, Ottavio Costa, en doa bet div daolenn all digantañ, Judit o tibennañ Holofern ha Marta ha Mari-Madalen.\nC'hoant en doa Costa da lakaat an daolenn war un aoter en ur chapelig en e zomani e Conscente (tost da Albenga, er Riviera brudet), met kement e kare anezhi ma kasas un eiladenn d'e chapel ha ma viras al livadur orin en e zastumad e kêr. Hiriv emañ en Nelson-Atkins Museum e Kansas City.\nAn arzourien, adalek Giotto betek Bellini, o devoa diskouezet ar Badezour evel un istor hag un arouez komprenus d'an holl; soñjal e c'halle un oberenn diskouez ur bed prevez kentoc'h eget ur santadur boutin ha feiz ur gevredigezh a oa ur mennozh nevez-flamm-flimin.\nAdtapet diwar « https://br.wikipedia.org/w/index.php?title=Yann_ar_Badezour,_Kansas_City,_Missouri&oldid=1355481 »\nKemmoù diwezhañ degaset d'ar bajenn-mañ d'an 7 Du 2012, da 12:40.


Trofeoù sport 2016\nEvit ar 27vet gwech e oa bet aozet Trofeoù ar sport ha garedonet ar gwellañ atletourien o deus kaset uhel livioù Breizh war ar podiomoù. Grit anaoudegezh gant al loreidi ha sellit ouzh al lid e bretagne.bzh !\nDisoc’hoù ar galv da raktresoù\n38 abadenn harpet evit Gouel Breizh 2017\nGouel Breizh a vo lidet adarre, evit an 9vet gwezh, etre an 13 hag an 21 a viz Mae 2017. Da c’hortoz e c’hellit ober anaoudegezh gant an 38 kenstriver a zo bet dibabet da-heul galv da raktresoù ar Rannvro en hañv paseet. Ha c’hwi hoc’h eus ur raktres ivez ? Deuit diouzhtu e-barzh ar roll-abadennoù ha roet e vo skoazell deoc’h evit brudañ ar gouel.\nDalc’h an 13 a viz Here 2016 berr-ha-berr\nAr programm Breizh kas uhel-kenañ, ar gefridi nevez evit a sell ouzh an implij, ar filierenn sibersurentez e Breizh... : videoioù ar c’hendivizoù hag ar pep pouezusañ eus an danevelloù ha divizadoù da-geñver dalc’h ar C’huzul-rannvro.\nEmgavioù rannvroel ar brezhoneg\nLavaret e oa bet d’ar gevelerien bublik, d’ar re brevez ha d’ar c’hevredigezhioù dont da Roazhon d’ar 15 a viz Here evit Emgavioù rannvroel ar brezhoneg. Un abadenn evit ober ar bilañs eus ar politikerezh-yezh lakaet war-sav gant ar Rannvro.


Isidore Odorico - Wikipedia\nIsidore Odorico da vare e ren war skipailh Roazhon, er bloavezh 1925\nUn aozer marelladurioù brudet hag ur c'hoarier mell-droad oa Isidore Odorico. Ganet eo bet e Roazhon d'an 29 a viz Here 1893. Aet eo da Anaon e Roazhon d'ar 27 a viz C'hwevrer 1945.\nMab un artizan aozer marelladurioù oa. Deuet oa e dad eus ar Frioul en Italia da labourat evit Opera Pariz ha aet d'ober e annez e Roazhon e 1882.\nEus wech bet e vachelouriezh ez eas Isidore da Skol an Arzoù Kaer e Roazhon etre 1909 ha 1913.\nE 1918, ur wech distro eus ar brezel, e krouas un embregerezh marelladurioù toaz gwer gant e vreur. Rener arzel an embregerezh e voe. Priziet e oa gant an tisavourien Jusserand ha Laloy. Kinklet en deus meur a savadur e Roazhon (Poull-dour Sant-Jorj, Iliz Santez-Tereza...), e Sant-Brieg (Chapel ar C'hloerdi Bras...) hag e kornôg Bro-C'hall (an "ti glas" en Angers bet savet e 1927-28).\nUr c'hoarier mell-droad barrek e voe Isidore, lezanvet "Dodor", e Stad Roazhon (Stade Rennais Football Club). Dont a reas da vezañ unan eus ar renerien e 1925. Stourm a reas evit diwan ur vell-droad a vicher. Krouet e voe ur c'hampionad a vicher evit ar c'houlzad 1932-1933. Ar c'hentañ krogad etre skipailhoù a vicher e Breizh a voe dalc'het d'ar Sul 18 a viz Gwengolo 1932 e Stad Hent an Oriant e Roazhon.\nUr pont Odorico a zo bet savet war ar Gwilen e Roazhon etre straed Hippolyte Lucas ha straed Alain Gerbaud.\nMille Bretons Dictionnaire biographique gant Jean-Loup Avril, embannet gant Les Portes du Large e 2002; ISBN 2-914612-07-9.\nAdtapet diwar « https://br.wikipedia.org/w/index.php?title=Isidore_Odorico&oldid=1610799 »\nKemmoù diwezhañ degaset d'ar bajenn-mañ d'an 10 Gen 2015, da 20:49.


(Adkaset eus Daouzek abostol)\nEr Gristeniezh ez eo an daouzek abostol (liester : ebestel) (eus an henc'hresianeg απόστολος, apostolos "kannad", "misioner") daouzek den a voe dibabet gant Jezuz-Krist a-douez e ziskibled da brezeg an aviel d'an dud en-dro dezho, d'ar Yuzevien da gentañ ha d'an dud all goude, war-lerc'h marv ar C'hrist.\nEn Aviel Mazhev (III, 13-19) e kaver roll an ebestel a zivizas mont da-heul Jezuz-Krist ha bezañ testoù eus e gelennadurezh goude e varv.\nHervez Mazhe e roas Jezuz-Krist an anv arameek Boanerges ("Mibien ar C'hurun") da Jakez mab Zebede ha d'e vreur Yann.\nGant an impalaer roman Kustentin Iañ e voe urzhiet e vije kaset archedoù an daouzek abostol da Gergustentin. Lakaet e voent e-kreiz Iliz an Ebestel-Santel, ma c'houlennas Kustentin bezañ beziet e 337.\nAdtapet diwar « https://br.wikipedia.org/w/index.php?title=Abostol&oldid=1917932 »\nKemmoù diwezhañ degaset d'ar bajenn-mañ d'an 6 Kzu 2021, da 15:27.


Pajenn:Crocq - Marvailhou Kerne, 1910.djvu/30 - Wikimammenn\nPajenn:Crocq - Marvailhou Kerne, 1910.djvu/30\nzet da glask ar pare digant ar wezen vurzudus. Bez’ e oa eno Yan Dreboul, unan teo ha kofek etre bras ha bihan : egiz kanolier war vor en doa great e amzer-servij, ha trouz-kurun an tennou kanol o krozal en doa e vouzaret krak. Hag abaoue e oa deut da zerc’hel hostaliri an Tri-Lounk, tost d’an Ankou. Hen ivez en dije karet gwellât, rak an hanter eus an amzer ne gleve ket petra felle d’e everien kaout.\n— « Ac’hanta ! Yan Dreboul, a c’houlennas Noun digantan diou pe deir gwech, pignat a rez war ar wezen ? »\n— « Re a boan am befe, rak re a bouez a zo ennon ; arabad d’eoc’h koulskoude kredi em befe aon da goueza en traon ; nan ! mes arôk klask netra, red eo d’in moanât eun tammig ; ha goude-ze ni a welo. »\n— « Me zo o vont da bignat, emezan da Nounig ; met easoc’h e vefe d’in tenna va zaol, ma vije ledet eun dra bennak dindan ar wezen evit souplât va lamm. » — Soaz Gamm a redas da gerc’hat ar c’holc’hedad-pell a-ziwar he gwele ; ha Tin ar C'hozdanvad el laez gant ar wezen, hag uhel c’hoaz ; mes kerez a gave dre ma pigne, hag e tebras, hag e lonkas kement, ken, pa oa leun e gof, ne zonjas mui, hen, en e ziouskouarn, nag en e bare hag, elec’h ober eul lamm en traon, e tiskennas war e bouezig. — Da vihana pevar real a baeas e gofad kerez : setu ar boutaouer n’en doa ket a goll dioutan.\nEun trede perc’hen da ziouskouarn vouzar a zigouezas : hennez a oa Filip ar Stroalleg, diouz kostez Kerblevek e Pouldregad, laer dre vicher, rak eur c’hemener brocher-laou edo ; hag eun amziod kaer a oa dioutan, daoust d’ezan da veza kemener. N’ouzoun ket mad a-walc’h pe oad a c’helle\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/30&oldid=110027 »\nKemmoù diwezhañ degaset d'ar bajenn-mañ d'an 1 Kzu 2017, da 17:21.


Eur boked bleun-brug - Wikimammenn\nEur boked bleun-brug\nWar eur gwele a boan, en eur c’hlanvdi pell-pell, eur Breizad yaouank a zo astennet. En-dro d’ezan, skanv ha sioulik, leanezed aketus a ya eus eur gwele d’egile, o kinnig, hep paouez, d’ar zoudarded kêz gloazet o tifenn ar vro, ar basianted, ar zikour, ar gwir frealz na ziwanont nemet er c’halonou kristen. Nag a anaoudegez-vad n’o deve ket hon zoudarded ouz al leanezed-ze, êle a beuc’h hag a vadelez, a gav kenkoulz, evit pep-hini anê, ar gir a gennerz hag ar fe a zo d’o c’halon evel gliz an noz d’ar vleuen dinerzet !\nAr Breizad yaouank a blije d’ean alïes gant eur zell anaoudek heuilh aneze en o labour ; an de-se, koulskoude, e galon sammetoc’h evit biskoaz a oa dizeblant ouz pep tra. An abardae a dostae, eun abardae a viz gwengolo, didrouz ha luskellus evel eun hunvre. Ar prenestr a oa digor ha du-hont, er pellder, eun dôlennig maeziou koant gant gwe bras melenet en em lede dindan sell ar c’hlanvour. Eno. moarvat, n’oa ket tremenet pao hudur an drasterien na espernont na kaerderiou ar vro, na testeniou ar fe hag a buluc’h dre lec’h ma tremenont, koulz an ilizou brudet evel ar c’hoajou barzonius. Erwanig, eta, ne zistage ket e zellou diwar ar gurunen koajou aour hag, en e greiz, mui-ouz-mui e kreske ar gouli don hen debre aboue eun nebeut deiou.\nOh ! ar c’hoajou, ar parkou-ze, pegen reiz e tigasont sonj d’ean eus maeziou e vro, eus ar gêriadennig peuc’hus e-lec’h m’eo ganet, e-lec’h m’en deus kresket, e-lec’h ma veve ken dibreder n’eus ket c’hoaz daou viz ’zo !… Nag eo trubuilhus ar vuhe-man, evelkent, ha nag eo dister barnedigez an den ! An den a gerze a-dreuz d’ar vuhe, a oa seder ha dinec’h, ha setu, a-greiz-oll, spont, disparti, daerou ha glac’har o kouean war ar hed penfollet gant an taol ! An dud a bladas hag en em reas bihan bihan dirak dorn Doue, dorn ar Mestr bras, bet re bell ankouaet hag a deue, pa oad an nebeuta en gortoz, da ziskouez e c’halloud hag e vrasder…\nErwan a guitaas an eil devez. Pegen kri ar c’henavo ! Gwelet a ra c’hoaz e vamm garet, azezet war an oaled, o heuilh anean gant he zell beuzet betek en tu-hont d’an treuzou ; hag e dad, kosaet kement a-benn neuze, o tont d’hen ambroug beteg an hent bras hag o laret d’ean a-rôk kimiadi : « Kenavo an distro, ma fôtr ! Gra da zlead ha Doue d’ober e volonte ! »… Hag ar pôtr yaouank a gerzas hep sellet ken war e lerc’h. Kalet e oa, a dra zur, met ive pegen enorus ne oa ket e garg ! Difenn e vro e oa ive difenn e dud, e zousig, e iliz-parouz, e gêriaden. Hag, ouspenn, Jezuz, Doue an armeou, a oa diskennet en e galon diouz ar beure… E lec’h unan, e oant daou ha gant eur mignon ken galloudus, Erwan a oa dispont.\nBiskoaz soudard ne vo kalonekoc’h. Birvi a rae gant an hast da argas ha da vala an dud goue kiriek da gement a zaerou. E-pad eur zunvez hanter e vrezellas taer ha difaez evel eur gwir-Vreizad… Siouaz_! eun devez bouledou a dizas, war eun dro, e vrec’h hag e c’har, hag hen tizas ken gwaz ma kouezas war an dachen hanter-varo. Eno e vije chomet hep mar, paneve kalonder daou vignon dianav, — eno an holl a zo breudeur, — hen stlejas gante e-pad diou leo bennak. A-benn neuze, avat, ar paour kêz en devoa kollet mik e anaoudegez ; prederiet e voe outan dioustu ha, faganet bepred, e voe douget d’ar c’hlanvdi tosta. Gant mil boan e voe diframmet diouz ar maro, met, siouaz, pa zihunas… ar paour kêz soudard n’en doa ken nemed eur vrec’h !\nO glac’har ha rann-galon ! Aman daerou dru ha c’houero a ruilh war dioujod ar c’hlanvour. Dihun skrijus en eur vro dianav, pell diouz kerent ha mignoned e-unan war eur gwele a glanvdi… Pegen kalet n’eo ket koll eur vrec’h d’an oad a bemp bloa warn-ugent, d’an oad-ze ma weler ar vuhe beuzet en eur voren a zudi ha ma zonjer bezan c’hoaz keit-all diouz ar maro !\nHa daoulagad ar Breizad a goue bepred war ar c’hoad sklerijennet gant bannou an heol o tiskenn ha bepred e spered a nij d’ar gêr, e-lec’h ma wel e dud karet… o ouelan hag o hirvoudi, moarvat ; rak, a-benn breman, o deus bet ar c’helou ankenius. E vamm baour ! Kaout eur seurt darvoud en e c’hozni… mervel a ray gant ar glac’har ! Hag e dad a gonte warnan evit kemer e lec’h hebdale, raktal pa vije dimezet !\nSiouaz, dimezi !… En sonj e oa d’hen ober a-rôk pell ; e choaz a oa graet a bell zo, ha sur e oa d’an amzer-ze eus kalon Marianig. Met breman, e hunvreou aour a zo nijet en avel. Piou a c’houlfe eus eur paour kêz eveltan, na vo biken gouest da c’honit e damm bara ?\n« … Hounnez a oa eur berlezen, koulskoude, emean en eur huanadi, Pa zonjan pegen skanv, pegen laouen, pegen karantezus e veze dalc’hmat ! An de a-rôk ma kimiadis, pa oan bet o laret kenavo d’ei, gant pebez kalon e toue d’in, du-hont o tiskenn gwenojenn “Lann-ar-brug”, penôs biken n’he dije va ankouaet ! Siouaz, ne zonje ket petra a dlee c’hoarvezout. N’am eus ket skrivet d’ei. D’ober petra ? Nag he dije ar vadelez da zerc’hel d’he ger, ma dlead e vefe he nac’h… O ma Doue, ho polonte da veza graet ! Mar ’pije ar vadelez, koulskoude, d’am gervel en ho kichen ! Goût a ret n’am eus ken netra da c’hortoz war an douar !…\n— « ’M eus aon a zo trubuilh adarre, eme eur vouez dous e-kichen ar gwele ? »\n— « O ma c’hoar vad, c’houi a zo aze ? Ma digarezet. »\n— « Allo, sec’het an daerou-ze. N’ho poa ket roet ho kir d’in dec’h e vijec’h kalonekoc’h en amzer da zont. An aotrou Doue ne sko ket e vugale gant e zaou zorn : goude ar goanv e teu an nevez-amzer, goude ar boan al levenez ! Ha da gentan, setu aman neventi, ha neventi diouz ar gêr, sur a-walc’h… »\n— « Diouz ar gêr, gav d’ec’h, ma c’hoar, eme ar pôtr o sevel war e goaze ? Digoret aneze, mar plij. »\nDaou lizer a oa hag eur pakadig. Ar c’hentan lizer a zo digant e dud. Ar pôtr a zell gant karante ouz skritur e vamm vad.\n— « Ma mabig, emezi, digoueet zo ganimp kelou eus an darvoud a ra d’it hep mar eun nec’hamant ar brasan. Na goll ket kalon, rak evurus bras omp pa ’z out chomet en buhe. Eur vrec’h a teus kollet ! Ha goude… Honnez a oa d’az pro. Doue a zo mad, p’en deus da viret d’hon c’harante. Kement-se hepken a c’houlennen digantan. ’Vit an deiou ec’h arrufomp d’az kwelet. — Da dad ha da vamm garantezus. »\nE dud karet ! Sonjal mat a rae o dije roet d’ezan eur respont evel-se. Hag al lizer all… Piou, a gav d’ec’h, a zonjfe er zoudard paour divroet ?\nPenaos ! lennet mat en deus ? E zorn a gren ken na zailh al lizer… Ya, ya, ne fazi ket ! Anaout a ra skritur Marianig ; daoust petra he deus da laret d’ean ?\n— « Ma mignon Erwanig, da gentan, lezet ac’hanoun da grozal d’ec’h eun tamm. Daoust hag ankouaet ho pefe ken buhan an hini n’he deus graet aboue nemet sonjal ennoc’h ha pedi evidoc’h noz-de ? Poan am eus o kredi. Met perak, eta, n’ho peus ket skrivet d’in ? Marteze, koulskoude, e kavin an digare, rak klevet am eus ho toare gant ho tud vat. Daoust ha sonjet ho pefe e vo serret kalon ho tanve-pried war digare ho peus lezet eur vrec’h gant ar Brusianed ? Ret eo laret neuze n’anavezec’h ket c’hoaz ar galon-ze. Mar karen ac’hanoc’h a-rôk, breman hen gran muioc’h dre m’ho peus bet kement da c’houzanv. Hastet buhan, eta yac’haat ha distrei en hon zouez. Eur vrec’h ho peus kollet, met ho kalon a zo divoulc’h, ha hounnez hepken e hunvrean enni… Mariannig. — G. S. — Da heul, eur bokedig bleun-brug am eus kutuilhet ar mintin-man war ar gliz, o tont eus kas ma zaoud da vêz. en eur ziskenn gwenojenn Lann-ar-Brug e-lec’h m’hon eus en em welet ar wech diwezan. Bleuniou Breiz int ! Komz a refont d’ec’h eus ar Vro, hag ive eus ma c’harante. »\nErwan a zo chomet semplet. Hunvreal a ra hep mar ! Ha gwir eo, eta, n’he deus ket ar vuhe serret outan doriou hec’h evurusted ? Daoust ha gallout a ra c’hoaz kemer spi, kaout c’hoant da vevan ? — « Ya sur, an test a zo dirakan ; n’eo ket eun hunvre ? An evurusted eo a ra d’ean koll e benn.\nAnkouaet en devoa, en e c’hlac’har, penôs e zousig a oa Breizadez, ha penôs Breiz eo bro ar fealded, bro ar garante wirion ha padus.\n— « Ma c’hoar, dispaket an dra-man. »\n— « Bleuniou brug, eme al leanez, gant levenez. Koantat kasaden eo hounnez ! Plijadur a ra d’in o gwelet, rak me ive a zo Breizadez. »\nAr pôtr yaouank a gemeras ar boked gant eul levenez a vugel hag a gasas anezan betek e vuzellou.\nGwellat sonj he devoa bet eno e vignonez karet ! Eur boked brug, arouez he c’harante, arouez he bro, siel he c’homzou gwrezus.\nHa daerou ar Breizad divroet, daerou a levenez ar wej-man, a goue war ar bleuniou, tener evel ar gliz-beure, o perlezenni anê ken dudius ha d’an eur ma oant bet kutuilhet war ar mene gant mesaerez Breiz-Izel.\nAdtapet diwar « https://br.wikisource.org/w/index.php?title=Eur_boked_bleun-brug&oldid=164756 »\nKemmoù diwezhañ degaset d'ar bajenn-mañ d'an 11 Du 2020, da 21:25.


mil vad - Wikeriadur\nDiwar mil ha mad.\nober mil vad\n— Arc'hant am boa diganthan, ha mil vad a rê d'in ! — (Fañch an Uhel, Soniou Breiz-Izel 2, Pariz, 1891, 1971, p. 138.)\n« [...] !! hag unan-all adarre !!! Netra gwelloc'h ! hag eur banne-all ouspenn a rafe mil vad d' am c'halon ! » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 20.)\nAr bannah glao-ze e-neus greet mil vad d'an traou bihan. — (Jules Gros, Le trésor du breton parlé Deuxième Partie, 1970, p. 354.)\nUr bannac'h glaw a rafe mil vad d'an douar — (Jules Gros, Le trésor du breton parlé Troisième Partie, 1974, p. 12.); ... da draoù an douar. — (Jules Gros, Le trésor du breton parlé Troisième Partie, 1974, p. 33.);\nAdtapet diwar « https://br.wiktionary.org/w/index.php?title=mil_vad&oldid=285971 »\nKemmoù diwezhañ degaset d'ar bajenn-mañ d'an 17 Gou 2019, da 13:36.


Skolaj Diwan Liger-Atlantel - Centre culturel Yezhoù ha Sevenadur\nHome » Kevredigezhioù diabarzh » Skolaj Diwan Liger-Atlantel\nby YhS|Published 13 Genver 2017\nDigoret eo bet e miz Gwengolo 2008. Degemer a ra 54 skolajiad e 2017 ‘eus 6vet betek 3de). 9 den zo er skipailh pedagogel. Heuliañ a ra ar skolaj program Deskadurezh-Stad.\nKentelioù yezh ha obererezhioù sevenadurel evit an holl E 1985 eo bet ganet Kentelioù an Noz gant ar pal kinnig d’an tud deuet kentelioù brezhoneg hag obererezhioù e brezhoneg. Hiziv an deiz e vez kinniget ouzhpenn dudioù evit ar vugale, ar re yaouank hag ar familhoù. Obererezhioù Kentelioù brezhoneg Kentelioù bep sizhun Stajoù Dudi e […]\nKreizenn stummañ war ar brezhoneg. Ur greizenn-stummañ a vicher e brezhoneg eo, da lavaret eo ur skol da zeskiñ brezhoneg gant kelennerien gopret. Kentelioù-noz, stajoù berr ha stajoù hir a vez kinniget e Bro-Roazhon dreist-holl hag e Sant-Ervlan. Lena Louarn zo bet renerez etre 1989 ha 2010, pa’z eo aet d’ar c’huzul-rannvro. Erlec’hiet eo bet […]\nLakaat a ra ar gevredigezh obererennoù Jean Mingam da vevañ o sevell roll an taolennoù ha kizelladurioù ha skignañ anezho. Dizoleiñ istor an arzour war lec’hienn internet ar gevredigezh. Obererezhioù : Diskouezadegoù Skignañ an obererennoù Prezegennoù Darempredoù : lesamisdejeanmingam@gmail.com https://lesamisdejeanminga.wixsite.com/jean-mingam/ Bertrand Lochmann, Prezidant – 02 40 46 13 71 Koulma Mingam-de Cacqueray, Kenurzhierez – 06 […]\nLakaat war-wel, brudañ ha kelenn ar violoñs (ha binvioù all) ha sonerezh Bro-Iwerzhon ha Breizh. Ur stal sonerezh hengounel Bro-Iwerzhon e Sant-Ervlan buhezet gant Frédérik Bouley. Obererezioù : kentel (hinihennel hag a-stroll) violoñs 1 slow session bep miz (flûte, violoñs, gitar, boest-an-diaoul, uillean-pipes, bouzouki, telenn… ) Violondañs Frédérik Bouley 06 42 85 56 37 fredzik@wanadoo.fr […]\nPrevious post KDSK\nNext post Ajañs Sevenadurel Breizhek


Journal de Renaud Camus, dimanche 14 décembre 1986\ncréée le mardi 13 janvier 2015, 10 h 08\nmodifiée le jeudi 23 mars 2017, 19 h 44Dimanche 14 décembre 1986, 11 heures du matin. « Je sais pas si c’est tout le monde », comme dit dear Mrs. Duras (Durat comme s’obstine à dire, lui, ~~~ ~~~~ ~~~~~~~~, ~~~~~ ~~~~~~~~~ ~~~’~~~ ~~~~~~~~~ ~~~ ~~~ ~~~~ ~~~~ “~~~ ~~~~~~~ ~~~~ casses” ni “un grand échalasse” ; ~~~ ~~~~~~~~~ ~~~ ~~~~ ~~~~~ ~~’~~~~~~~~ Calasse. ~~~~ ~~~~~~ ~~~~~~~~~~~ ~~~ Philippe Soller. ~~~ ~~’~~~~~~~ ~~~~~~~~~~ ~~~~ ~~~~~~~~~~ Stra-vain-sky, ~~~~~ ~~~ ~~~ ~~~~~ ~~~~~~~~~~~ ~~~~~ ~~~~~~~~~~~ pour le suivre jusqu’à Chirico, ~~~~~ le De. ~~ ~~-~~-~~~ ~~~~~~~ ~~~~ ~~~~~ ~~~~~, ~~’~~~ ~~~~~~ ~~~~~~~~~, prononcer Chérubini ?), je ~~~ ~~~~~ ~~~~ ~~~ ~~’~~~~ ~~~~~ ~~~ monde, ~~~~~, ~~~~~ ~~~~ ~~~~~~~~~ ~~~~~~~~ ou désagréable peut ~~~ ~~~~~~~ ~~~~ ~~~~~~~~~~ ~~~~~~~~. ~~~~~~~~~ ~~~~~ ~~’~~~~~~ ~~~ ~~~~~~ ~~ ~~~~~~~, ~~., ~~. ~~~ ~~~~~~~~~ ~~~ ~~~~, ~~~~~~~~ ~~~~ ~~., ~~ l’osteria Margutta. ~~~~~ ~~~~~~~ ~~~~~, le restaurant est ~~~~~~~~~, ~~~ ~~~~~~~~~~~ ~~~~~ ~~ ~~~~~ ~~~~~~~~~~~, ~~~~~ ~~~~~ ~~~~~~ ~~~~~ ~~~ ~~~~~~~, ~~~~ ~~’~~~~~~~, ~~~~ ~~~ ~~~~~~~ ~~’~~~~~~ ~~~ ~~~~~~~ ~~~~~~~. ~~~ ~~~~~~~~~~~~~ ~~~~~ ~~~~~~ ~~ cet adjectif, entendrait-il ~~~~ ~~~~~~~~, ~~~ ~~~ ~~~~~ ~~~ ~~~ ~~~~~ ~~ ~~~~ ~~~~~~~~~. ~~’~~~~ ~~~ ~~~~~~ ~~’~~~~~, ~~~~ ~~~~~~~~~, ~~~~ ~~~~~~~~~~~ ~~~~ ~~~~~~~~ ~~~~~~~~~~~~~, ~~~ ~~~~~ ~~~’~~~~ ~~~~~ ~~~ gens de regarder ~~~~~~~~~ ~~~~~~ ~~~ ~~~~~ ~~~~~~ ~~~ ~~~~~~ ~~~~ ~~~~~ ~~~~~~~~, ~~~~~ ~~~~~ ~~~~~~~~~~~ ~~~ ~~~~ ~~’~~~~~~~~~~~ ~~~~ ~~~~~ ~~~~~ ~~ ~~~~~~ ~~~~~. ~~~ ~~~~~~~~~ ~~~~~~~~~ ~~~ ~~~~~~~ Farnèse était semblable, ~~~~~ ~~~ ~~~~~ ~~~ ~~~~~~ ~~~ ~~~~~~~, ~~~~ ~~~~~~ ~~~ ~~~~~~~ ~~~~~ ~~~~~~~~ ~~~ ~~~~~~~, ~~~~ ~~~~ ~~’~~~~~~~~~~~ ~~~~~~. ~~~ ~~~~~~ ~~~~~~, ~~~ ~~’~~~~~~ ~~~~~~~~~~ ~~~ ~~~~~, j’en ai bien ~~~~~, ~~~~ ~~~~~~~~ ~~~~ ~~~~~~~~~ ~~~ ~~~~~~~~~ ~~~ ~~~~ ~~~~~~~~ au salotto dipinto, ~~’~~~~~~ ~~~~ ~~~ ~~~~~ ~~~~~~~~~~~~, ~~~~~. ~~’~~~~ ~~~~ ~~’~~~~~~~ ~~~~~~ ~~~’~~~~~ ~~~~~~ ~~~~~~~~~~~~, ~~~~~~ ~~~~~~~~ d’un type qui ~~~ ~~~ ~~~~~~~~~~~~. ~~~~~ ~~~~~~~~~~~~ ~~ ~~~~ ~~~~~ ~~~~ ~~~~~~~~, ~~~~ ~~~~~~~~~~ ~~~ ~~~~~~, ~~~~~~~ ~~~’~~~~~ ~~~~~~~~~~, ~~~ ~~~~~~ ~~~~~, ~~~~ ~~~~ ~~~~~~~~ ~~~ ~~~ ~~~~ ~~~~~~ de Florence, qu’elle ~~’~~~~~~~~~~~~ ~~~ ~~~~ ~~~~~ ~~~~ ~~~~~~ ~~~ ~~~~~~~ ~~~ ~~~~~~ ~~~ ~~~’~~~~~ ~~’~~~~~~~~~ ~~ ~~~~~ ~~~~ ~~~~~~~~~~ ~~~~~~~~ ~~~~ ~~~~~~~~~, ~~~~~ ~~~ ~~~~~~~~~~~~~~~ ~~~ ~~~ ~~~~~ ~~~ Nice, seraient “vraisemblablement” ~~~~~~~~~ Ier ~~~ ~~~~~~~~ ~~~~~~, ~~~~~~ ~~~ ~~~~~ ~~~~~~~, ~~~~~~~~~~~~~ ~~~~~~~~~~~~~~~, ~~’~~~~~~ ~~~~ ~~~~~~~~~~~~~ ~~~~~~ ~~~~~ ~~~~~~~~~~ ~~~~~ ~~’~~~~~~~~~~. ~~~~~ ~~’~~~ ~~~~~ ~~~’~~ ~~~~~~ ~~~~~~~~ ~~~~ ~~~~~~~ murs, elle est ~~~~~~~. ~~~ ~~~~~~~ ~~~ ~~~~~~~~~~ ~~~~ ~~~ ~~~ ~~~~~ ~~~~~~~~ ~~’~~~~~~ ~~~~~~ ~~ ~~~~~ ~~~ ~~~~~~ ~~ ~~~~ ~~~~~~~~~ ~~~ ~~~’~~~ ~~~ ~~~~ ~~~ ~~~~~~~~. ~~~~~ ~~~~~~~ d’un air inintéressé ~~~’~~~~~ ~~’~~~ ~~~~~ ~~~~~, ~~~~~ ~~~~ ~~~ ~~~~~~ ~~~~~~ ~~~ ~~~~ ~~~~~ ~~ ~~~~~ ~~~~~~~~~~~. ~~~ ~~~ ~~~~ ~~~~~~~~ ~~~ ~~~~ ~~~ ~~~~~ ~~~~~~~~~~~~~ ~~~~ ~~~~~~~~~. ~~~~~ ce ne sont ~~~~ ~~~~ ~~~~~~~~. ~~’~~~~ ~~~ ~~~~~~ ~~~ ~~’~~~~~~~~~ ~~~ ~~~~~~ ~~~~~~ ~~~~ ~~~~ ~~~~~~~~~~~~. ~~~ ~~~~~~~ ~~~~ ~~~~~~~~~ ~~~~~~~~~~ ~~~ ~~’~~~~~~~~~~ ~~’~~~~~~~ ~~~~ ~~~~~~~ (~~~~~~~~~~~ ~~~~~~~~~~~~~) ~~ propos d’un certain “~~~~~ ~~~ ~~~~~~ ~~~~~~~~~” ~~~~~ ~~~ ~~~~~~~~ ~~~~~ ~~~~~ ~~~~~ ~~~~~~~ ~~~ ~~~~~~~ ~~~~~~~~. ~~~ ~~~~~~~ ~~~~~~~~~ ~~~~~ ~~~~~~~~, ~~~~~ ~~~ ~~~~~ ~~~ ~~~ ~~~~~, ~~~~~ ~~~~ ponctuée en dépit ~~~ ~~~~ ~~~~~, ~~~~~~~ ~~~ ~~~~~~~~, ~~’~~~~~~~~~~ ~~~~~~~~~~ ~~~~ ~~~~~~~~~ ~~~~~~~~, ~~~~~~~~~~~~~~~~~ ~~~~ endroits :\n« Malgré ~~~~ ~~~~~~~ ~~~~~~~~~ ~~’~~~~~~~~~~~… ~~~ ~~~~~… ~~’~~~~~~~~~~~~, ~~~~ ~~~~~~~ ~~~~~~~~~ ~~~~~~~, ~~~ ~~~~~~~~~ de très beaux textes ».\nLe ~~~~~… ~~’~~~~~~~~~~~~ ? ~~~~~~ ~~~~~~~ ~~~~~~~’~~~ ~~~~ ~~~~~~~ ~~~~ ~~~~~~~~~~ ~~~~~~~~~~~~~ ~~~~~~~~~~~~, ~~~~ ~~~~~~~~~~~, ~~ ~~~ ~~~~~~, ~~~ ~~~~~~~ ~~ ~~’~~~~~~~~~, ~~~~ ~~ ~~~~~ ~~~~~ ~~~ ~~~~~~~~ précis, une certaine ~~~~~~~~~~~~, ~~~~~~~~~~-~~~, ~~~ ~~~~~ ~~~~~~~~ ~~~~~~~~, ~~~~~ “~~~~~~~”, mais quid de ~~~ ~~~~~~~~~~~~~ ? ~~~ ~~~~~~~~ ~~’~~~~~~~~~~~~~ ~~~~~~~~~ ~~~~~-~~~~~ ~~~~~~~, ~~~ ~~~ ~~~~~ ~~~ ~~~~~ ~~~~, ~~~~ ~~~~~~~~~~~~~~ ~~~~~~~~~~~~ ~~~~~~~~~, mais ce qu’a ~~~ ~~~~~ ~~~ ~~~~~~~~~~~~~ ~~~~~~~~~~, ~~~~~ ~~~ ~~~’~~~~~ ~~~~~~ ~~~ ~~~~~ ~~~~~~~~~~~~~~ ~~~~~~~~~~~, ~~~ ~~~~~~~, ~~’~~~~~~~~~~~, ~~’~~~~~~, ~~~~~~~~~ ~~~ ~~~ ~~~~~~~ ~~~ ~~~ ~~~~~~ ~~~~~~~~~. ~~’~~~~ ~~ vrai dire ce ~~~~ ~~~ ~~~~~~~~~ ~~~ ~~~~~ ~~~~~ ~~~~ ~~~~~~~~ ~~~~~~~~~~~ ~~~ ~~~~~~~, ~~~~~ ~~~~ ~~~ ~~~~~~~~ ~~’~~~ ~~~~~~ ~~’~~~~ ~~~~ ~~~~~~ ~~~~~. ~~~~~ ~~~~ ~~~~~~~~~~ ~~~~ ~~’~~~ ~~~ s’exprimer à la ~~~~~~~~~~~, ~~~~~ ~~~~~ ~~~~~ ~~~~~~~~~~ ~~ ~~~ “~~~~~~~~~~”, ~~~~~~~~~~~ ~~~ ~~~~~~~ ~~~~~~~~ ~~~~~~~ ~~~ ~~~~~~~~~ ~~~ ~~’~~~~~~~~~~~~ ~~~~~ ~~~~ ~~~~~~~~ ~~~~~~~ ~~~~~ ~~~~ ~~~~~~~ ~~~ ~~~~~ ~~~ pauvre, si laide, ~~~ ~~~~~~~~ ~~ ~~~~~~~ ~~~~~~~, ~~~’~~~~~ ~~~~~ ~~~~~~~ ~~~~~~~~~, ~~~ ~~ ~~ ~~~~~~-~~~~~ ~~~~, ~~~~~ ~~~~~~~ ~~~ ~~~~~~~~~~~ ~~’~~~~~~~. ~~~ ~~’~~~~ ~~~~ ~~~~~~ ~~~ ~~~~~~~~~~ ~~~’~~~ ~~~~~, c’est bien davantage. ~~~~~~ ~~~~~ ~~~~ ~~ ~~~~~~~ ~~~ ~~~~~~~ ~~~~~~~. ~~~~~ ~~~~~~~~~ ~~’~~ ~~~~~ ~~ ~~~~~~~ ~~ ~~~~ ~~~~~~~~~ ~~~~ ~~~ ~~~~~~~~~~~ ~~~~~ ~~~~~, ~~~~ ~~’~~~~~~~~~~~ ~~~~~~~ ~~~~~~~~~~~~ ~~~~~ la culture, et ~~~~~~~ ~~~~~~ ~~~~~ ~~~ ~~~~~~~~~~~~~. ~~~ ~~~~~~~ ~~~~ ~~~~~~~~ ~~~~ ~~~ ~~~~~~~ ~~~ ~~~~~ ~~~~~ ~~~~~~~, ~~~~~~~~~~ ~~~~~ ~~~ ~~~~~~~~, ~~~~~ ~~~~~~~~~~~~. ~~~ ~~~~~~~ ~~’~~~~~~~~ ~~~~~ ~~’~~~~~~~~~~~, la grossièreté de ~~~ ~~~~~~~~~~~~~, ~~~ ~~~ ~~~~~~~~, ~~~ ~~’~~~~~~~~~~~~ ~~~~~~~~, ~~~ ~~~ ~~~~~~~~~~~~~ ~~~~~~~~ ~~~~~~~~~, ~~~~~~~~ ~~~ ~~~~~~~~ ~~~~~ ~~~ ~~~~~~~~~, ~~~ “~~~~~~”, ~~~ ~~~~~~~~ ~~~~ ~~~~~~~~~~~ ~~~ ~~~~ comportements patauds, sans ~~~~~~, ~~~~~~~~~~ ~~~ ~~~~~~~~~~~, ~~~ ~~~~~~~~, ~~~ ~~~ ~~~~~~~~ ~~~~~~~~~~ ~~~~~ ~~~~~~ ~~’~~~~ ~~~ ~~~~~~~~~~ ~~~~~~~~ ~~~~ ~~~~ dicte.\nCette ~~~~~~~~ ~~~~~~~~~~ ~~~~ ~~~~~~~~~~ ~~~~~~~~~ ~~~~ ~~~~~~~~~~~~~ ~~~~~~~~~~~~~~~~~, vue d’ici, et ~~’~~~~~~ ~~~ ~~~~~~~~~~~~~~ ~~~~~~ ~~~~ ~~~~~~~~~~~ ~~~~~~~~~~~~~~ ~~~ ~~~~~, ~~~ ~~~~~~~~~~ ~~~ ~~~~~ ~~~~~ ~~~~ ~~~~ ~~~~~~~, ~~~~~~~~~~~~~, ~~~ ~~~~ ~~~~~~~~ ~~~~~~~~~~~ ~~~ ~~~~~~~ ~~~~~~~~~~~~~. ~~~ ~~~~ est évident pour ~~~~~ ~~~ ~~~~~~, ~~’~~~~ ~~~~ ~~~~ ~~~~~~~ ~~~~~~~~~~ ~~’~~~~~~~~, ~~~~~ ~~’~~~~~~~~, ~~~’~~~~ ~~~~~~~~~~~ ~~~~~ ~~~~~~~~~~~. ~~~ ~~~~~~~~~~~~~, ~~~ ~~~~~ ~~’~~~ ~~~~~~~~ ~~~~~~, ~~~~~~ ~~’~~~~~~~~~ ~~~~~~~ ~~ ~~~~~~ modification de son ~~~~~~~ ~~~ ~~~~~~~~ ~~~~~, ~~~ ~~~~~~, ~~~ ~~~~~~ ~~~ ~~~~~ ~~~~~~~~. ~~~ ~~~~~~~~~~~ ~~~~~~~~~~ ~~~ ~~~~ ~~~ ~~~~~~~~, ~~~~~ ~~~~~~~ ~~~ ~~~~~, ~~~ ~~~~ ~~~~ ~~~ ~~~~~~~~ des exigences, pour ~~~~~ ~~~~~~~~~~~~~. ~~~~~ ~~~ ~~~~~~~~ ~~~ ~~’~~~~~ ~~~~ ~~~~~ ~~~ ~~~~~~~~~ ~~~~~~ ~~~~~ ~~~~~~~~~~ ~~~ ~~~~~~~, ~~~ ~~~~~~~, ~~~ ~~~ ~~~~~-~~-~~~~~ ~~~~~~~ ~~~ ~~’~~~~~ ~~~~ ~~~~~~~~~~ ~~~~~~~~ en politique intérieure ~~~’~~~ ~~~~~~~~~~ ~~~~~~~~~~. ~~~~~ ~~~ ~~~~~~ ~~’~~~~~~~~ ~~~~~~~~~~~ ~~ ~~~~~~~~ ~~’~~~~~~~ ~~~~ ~~~~~~~~~~ ~~~ ~~ ~~~~~~~~~ « ~~~ ~~~~~~~ ~~~~~~ ~~~ ~~~~~~~~~~~~~~~ » ~~~’~~~~ ~~~~ ~~~ ~~~~~~~ ~~~ ~~~~~. Ce sont les ~~~~~~ ~~~~~~~~~~ ~~~~ ~~~~~~~~~ ~~~~~~~~~~~~~~~~ ~~~’~~~~~~ ~~~ ~~~~~ ~~~ ~~~ ~~~~~~. ~~~~~~~ ~~ ~~’~~~~ ~~~~ ~~~~ ~~~~~~~~~, ~~~ ~~~ ~~~~~~ ~~~’~~ ~~~~~ ~~~~~, ~~~ ~~~~ ~~~~~ ~~~~~~~~. C’est la peur ~~~~ ~~~~~~~ ~~~~~~ ~~~~ ~~ ~~~~~ ~~~~~ ~~~~ ~~~~~~~~~ ~~~~~~~~ ~~~~~ le cursus universitaire. ~~~ ~~~~ ~~~~~~~ ~~~ ~~~~~~~~~~~~~ ~~ ~~~~~ ~~~ ~~~~~~ ~~~ ~~~ ~~~~~~~~ ~~ ~~’~~~~~~~~ ~~~~, ce n’est pas ~~~~~~~~~~~~, ~~~ ~~~~ ~~~~~~~~~~~~~ ; ~~~~~ ~~~~~~~~ ~~~~ ~~~~ ~~~~~~~~ ~~~~~ ~~~~~ ~~~~~ ~~~ “~~~~~~~ ~~~ ~~~~~~~~” ~~~ ~~~~~ ~~~~~~~ ~~~~ ~~~~~~~~~ ~~~~~ ~~~~~~~~~~ ~~~ ~~~~~~~~. ~~~~~~~~~~ ~~~~ analphabètes, il en ~~~~~~~~ ~~~~~~~~~ ~~~~ électeurs…\nLe ~~~~~ ~~~~~~~~~~, ~~’~~~~ ~~~~ ~~~ ~~~~~ ~~~~~~~~~~~ les élèves des ~~~~~~~~~~~~~ ~~~~~~~~~~~~ ~~~ ~~~~~~~~~ ~~~~~~~~~~~, ~~~~~ ~~~~ ~~~~~~~ ~~~~~~ ~~~~~ ~~~~~~ “~~~~” ~~~ ~~~~~~~~~ ~~~ “sur” Censier en ~~~~~, ~~~ ~~~~ ~~~~~~~~~~~ ~~~~~~ ~~~~~~~~~ ~~~~~ ~~~~ ~~~~~~~ ~~~~~~~~~~ ~~~~~~, ~~~ ~~~~~ ~~~~ ~~~~~~~~~~ “~~~~~~~” ~~~~ ~~~~ ~~~~~~~~ ~~~~~~~~ ~~~~ ~~~~~~~~~~~ ~~~~~~~~~~~ ~~~~~~~~ ~~~~ ~~~~~~~~~, ~~~~ aussi, sans autre ~~~~~~ ~~~ ~~~~~~~. ~~~ ~~~ ~~~~ ~~~~ ~~~’~~~~ ~~~~~~~ ~~~~~ ~~~~~~~~. ~~~ ~~ ~~~ ~~~~~ ~~~~~~~~~~ ~~~~ ~~~~~~~~~~~, ~~~ ~~~~~~~~~, ~~~ ~~~~~~~, ~~~ ~~~~~~~~~, ~~’~~~~~~~~~~~~~, ~~’~~~~~~~~~ ~~~~ sait, et même ~~~ ~~~~~~~~~ ~~~ ~~~ ~~~~~~ : ~~~~~ ~~’~~~~ ~~~~~~ ~~~ ~~~~~~~~~~~ ~~~~ ~~~~~~~~~ ~~~ ~~~~ ~~~~~~~~~~~~ ~~~~~~~~~~ ~~~~~~~~~ ~~~~ ~~~~~~~~~~ ~~~~~ ~~~~~~~ ~~ ~~~~~ ~~~~~~~~, ~~~ ~~~ ~~~~~~~~ de leurs maîtres. ~~~~~~~ ~~~~~~~~ ~~~~~ ~~-~~-~~~ ~~~~~~~~~~ ? ~~~~ ~~~ ~~~~~~~~ ~~~~~ ~~~~~ ~~~ ~~~~~~~ ~~~ ~~~~~~ ~~~~~~~-~~~~~~~~ ! ~~~ ~~~~~ ~~~~~~~~~~ ~~~~~~~~~~~~~~ ~~~~ ~~~~~~~~~~ ~~~~~ ~~~~~~~~ ~~~ ~~~ ~~~~~~~~ ~~~ général ont fait ~~’~~~~~~ ~~’~~~~~~~~~~~~~~ ~~~ ~~~~~~~~~, ~~~ ~~~~~~~~~~~~, ~~~~~~~~~~ ~~~~~~~ ~~~ ~~~ ~~~~~~~~~~~~~, ~~~ ~~~~ ~~~~~~~~~~ ~~~ ~~~ ~~~~ ~~~~~~~~~, ~~~’~~~~~~ ~~’~~~ ~~~~~~~~~ ~~~~~~~~~ ~~~ ~~~~~ ~~~ ~~~~~~~~ ~~~~~~~~~~~. On rencontre couramment ~~~ ~~~~~~~~~~~~ ~~~~~~~~~~~~~ ~~~ ~~~~~~~~~ ~~~~ ~~~ ~~~~~~~ ~~~~ ~~~~~ ~~~~~ ~~~ ~~~ ~~~~~~~~ ~~~~ ~~~~~~~~~~~ ~~~ ~~~~ ~~ ~~~ ~~~~~~~~~~~ ~~~ ~~~~ ~~~~~~~~~ ~~~~~ ~~~~~~~~~ ~~~ reconnaître un Watteau ~~’~~~ ~~~~~~~~~-~~~~~~~~. ~~~~~ ~~~~~~~~ ~~~ ~~~~ ~~~~~~ ~~~~, ~~~~~~~~~~, ~~~ ~~’~~~~~~~~ ~~~~~ ~~~~~~~~~~~~, ~~~ ~~~~ ~~~~~~~~ ~~~~~ ~~~~~ ~~~~~~~~~ ~~~~~ ~~~~~ ~~~~ ~~~~~ ~~~~~~~~~, « ~~~ ~~~~~~-~~~~~~~ ~~~’~~~ soit d’habitude, y’a ~~~~~~ ~~~~ ~~~~~~ ~~ ~~~~~~, ~~~~~ ~~~~ ~~~~~~~ ». ~~~~~~~ ~~~~ ~~~~ ~~~~~ ~~~~~ ~~~~ ~~~~~~~ ~~~~ ~~~~~~ ~~~~~ ~~~~ ~~~~~~~~~ ~~~~~~~~~~~~~ ~~~~~ ~~~ ~~~~~~ général…\nLa ~~~~~~~~~~~~ ~~~~ résume probablement toutes ~~~~ ~~~~~~~, ~~~~~ ~~~ ~~~~~~~~ ~~~~ ~~~~~~~~~, ~~ ~~~~~~~~, ~~’~~~~ ~~~ ~~~~~~ ~~~~~~~~ ~~~ ~~~ ~~~~~~ ~~~~~~~ ~~~ ~~~~~~~, ~~~~~~ ~~~ ~~~~~~~~ ~~~ ~~~~~~. ~~~ ~~~~~~~~~~~ ~~~~~~~ tenant la tête ~~~ ~~~ ~~~~~~~ ~~~ ~~~~~~~~~~~ ~~~~ ~~~~~~~~ ~~~~~~ ~~ ~~~~~. ~~~~~~~~~~ ~~~~~~~~~~~~, ~~ ~~~~~~~, ~~~~~ ~~~~~ ~~~~~~~~ ~~~ ~~~~~~~, ~~’~~~~-~~-~~~~~ ~~~~~~~~ ~~~ ~~~~~~~~~~. ~~~ ~~~~~~, ~~ ~~~~~~~, est en cours ~~~ ~~~~~~~~~~~~~~~, ~~~~~~ ~~~~~~~ ~~~~~ ~~~ ~~~~, ~~~~~~~ ~~~ ~~~~~~ ~~~ ~~~ ~~~~~~~. ~~~ ~~~~~~~~ ~~~ ~~~~~~~ ~~~ ~~~~~~~~, ~~~~~~~ ~~~ ~~~~~ ~~~~ ~~~ ~~~~~~~~~ ~~~ ~~’~~~~~~, c’est le sujet ~~~~~ ~~~ ~~~~~~ ; ~~~~~ ~~~ ~~~~~~~~ ~~~ ~~~~~~~ ~~~~~~ ~~~~~, ~~~~ ~~~ ~~~~ ~~~~~~, ~~~~~~, ~~~~~~~~ ~~~ ~~~~~~~~ ~~~~~~~~~~~ ~~~~~~~~ ~~ ~~’~~~~~~~~~ ~~~ ~~’~~~~ ~~~ ~~~ ~~~~~~, il se fait ~~~~~~~~~~ ~~~~~~~, ~~~ ~~~~~ ~~~~~~~~, ~~~~ ~~~~~~~~ ~~~~~ ~~~ ~~~~ ~~~~~ ~~~ ~~~~~~~, ~~~ ~~~~~~~, ~~~ ~~~~~~~ ~~~ ~~~ ~~~~~~~~~ : ~~~ ~~~~~~ ~~~~~~~~, ~~’~~~~ ~~~ désir.\n2 heures et demie. ~~~ ~~~~~~~ ~~~~~~ ~~~~ ~~~ ~~~~~~~~~ ~~~~~~~~~~~~~~~, ~~~ “~~~~~~~~~” ~~~~ ~~~ ~~~~~~ ~~~~ ~~~~~ ~~~ ~~~~ ~~~~~~~~~ ~~~~. ~~~ ~~’~~ ~~~~ ~~~ ~~~~~~, ~~~ ~~~~ ~~~~~ ~~~ pièces et de ~~~~~~~~~, ~~~ ~~~~~~ ~~~ ~~~~~~~~~ ~~~~~~~~~~~~ ~~~~ ~~~~ ~~~~~~~, ~~~~ ~~~~~~~~~~ ~~~ ~~~~ ~~~~~~~~, ~~~ ~~’~~ ~~~~ ~~~ ~~~~~~~ ~~~ ~~~~~ ~~~ ~~~ ~~ ~~~~~ ~~~ ~~~~~, toutes intéressantes, toutes ~~~~~~~~~~~~~~~~~. ~~~~ ~~~ ~~~~~~~ ~~~~~~ ~~~ ~~~~ ~~~~~~~~~~ ~~~ l’arco ~~~’ Cenci, ~~~ ~~~ ~~~~~~~~~ ~~~~~~ ~~~ ~~~~~~~~ ~~~ modeste « palazzetto ~~~~ ~~~~~~~~~~~~, ~~~ ~~~~~~ sangalesco » qui ~~~~~~~~~ ~~~~ sombre petite cour ~~~~~~~~~~ ~~~ ~~~ ~~~~~~~~~~~~ ~~ ~~~~~~ ~~~~~~ ~~~~~ ~~~~~~~~~~~~ ~~~~~~~~~~~. ~~~~ ~~~ ~~~~ ~~~~ ~~~~~~~~~~ ~~~ ~~~ nomme palazzo ~~~~~~ Bolognetti, ~~~~~ ~~~ ~~~ ~~~~~ ~~~~ ~~~~~ ~~~~~~~~~ avec le palazzo Cenci ~~~~~~~~~~~ ~~~ Gesù, ou Bolognetti tout ~~~~~~, ~~~~ ~~~~ ~~’~~~~~~ ~~~ ~~~~~ ~~~ ~~~ ~~~~~~ ~~~ ~~~ ~~~~~~~~~~~ ~~~~~~~~~~~, ~~~ ~~~~~ ~~~ ~~~~~~~ ~~~~~~~~, ~~ ~~~~~ du Gesù. ~~’~~~~ ~~~~ la petite place ~~~ ~~~~~~ ~~~~~~ ~~~’~~~ ~~~ ~~~~~~~ ~~ ~~~~ ~~~~~ ~~~~~~~~~~~~. Le monte, ~~’~~~~~~~~~, ~~~~ ~~~~~~ ~~~~ ~~~~ ~~~~~~~ du circo Flaminio. ~~~ ~~~~~~~ ~~~~~~~~~ ~~~ ~~~~~~-~~~~~~~ ~~~~~~~ ~~~~ ~~~~~~~~~ à la fin ~~~ XVIe ~~~~~~~ ~~~~ ~~~ ~~~~~~~~~ ~~~~~~~~~~ ~~~~~~ ~~~~~ ~~~’~~~~~ ~~~~~~ ~~~ ~~~~~~~~~~ ~~ ~~~ ~~~~~~ ~~~~~~~~~ ~~~ ~~ ~~~~ ~~~~~ ~~~~~~~~, ~~~’~~~ ~~~~~~~~~~ ~~~~~~ disparaître. « Furono ~~~~~~~ questi ad ucciderlo ». ~~~ ~~~~~~~~ ~~’~~~~ ~~~~~~~~~~~~~~~ des Cenci de ~~~~~~~~ ~~~~~ ~~~~ ~~~~~~~, ~~~~~~~~ ~~~~~~~~, ~~~ ~~~~~~, ~~~~~~~ :\n« À ~~~~~~~~ ~~~ ~~~~~~~~~~ ~~~~~~ ~~~ ~~~~ ~~~~~ ~~~~~ ~~~ verbe empapaouter ».\nSur ~~~~~~ ~~~~~~~ place isolée par ~~~ ~~~~~~~~ ~~~ ~~~~ ~~~~ ~~~~~~~~~ ~~~~~~~~ ~~~~ ~~~~ ~~~~~~~~ ~~~~~~ ~~~ ~~~~~~~ ~~~ ~~~~~~~~~~~ ~~~~ ~~~~~ ~~~~~ ~~~~~ ~~~~~~~~~ ~~~ ~~~~, ~~~~~~~~. ~~~ ~~~~~ ~~~’~~~ ~~ une étoile dans ~~~ ~~~~~~ ~~~~~~~~~. ~~~ ~~~~~~~~~~~ ~~~~~ ~~~~~ ~~ ~~~~~ fermé.\nEntre ~~’~~~~~~~ Sainte-Marie del Pianto, ~~~~~~~~~~~~~ ~~~~~~~~~~ ~~~ ~~’~~~~~~~~~~, ~~~ ~~~ ~~~~~~~ ~~~~~~~~~~, ~~~~ ~~~ ~~~~~~~ ~~~~~~~, ~~ ~~’~~~~~~~ du ghetto, un ~~~~~~~~ ~~~~~~~~ ~~~~~~~ ~~~~~~~ ~~~ ~~~~~~~~~~ ~~~~~~~~~ ~~~ ~~~~~~~-~~~~~~-~~~-~~~-~~~~~. ~~~~ ~~~~~ ~~~~~~ ~~~~~~ ~~’~~~ ~~~~ ~~’~~~~~~. ~~’~~~~ ~~~ ~~~ ~~~~ ~~~ ~~~~~ ~~~~~~~ ~~~~~ ~~~~ ~~~ ~~~~~~ Argentina, le largo ~~~~~~ ~~~~~~~~~, ~~~ ~~~~ ~~~~ ~~~~~~~~, ~~~~~ ~~~ ~~~~~~ ~~~ ~~~~~~~, ~~~~~~ ~~~ ~~’~~~ ~~~~~, ~~~~~~~ ~~~~~~ ~~~~~~. ~~ ~~~~~ ~~~ ~~’~~~~~~~ ~~~~~~~~ ~~~~ ~~~~~~~~~~-~~~-~~~~~~-~~~~~~~~~, ~~~ ~~~~~~~ Marescotti, vicariato di Roma, ~~~~~~ ~~~ ~~~~~~~~ ~~~ ~~~ ~~~~~~, ~~ ~~~~ ~~~~~~ ~~~~~~ ~~~~~, ~~’~~~~~~~ ~~~~~ ~~~~~~~~~~~~~ ~~~’~~~~~ ~~~~ inachevée.\nQuand ~~’~~~~~~ ~~~~~~~~~~~, ~~’~~~ ~~~ ~~~~~~~~ ~~~~~~ ~~~ ~~~~~ ~~~~~~ ~~~~~~~ pour Zao Wou-Ki, ~~ ~~~~~~~ ~~~~ ~~~~~~~~~~~~~~ ~~~’~~~ ~~~~~~ ~~~~~~~ ~~~~~ ~~’~~~ ~~~~ ~~~~~~~~ ~~~~ ~~~~~ ~~~~~~ ~~~~ ~~~~~~~~~ ~~~~~~~~~, ~~~~ ~~~~~~~ ~~~~ ~~~~ ~~~~~ ~~’~~~~~~~~~~. ~~~ ~~~~~, ~~~~~ ~~~~~, s’est renversé en ~~~ ~~~~~~~~ ~~~~~~~ : ~~~~~ ~~~~~, ~~~~~~~~~ ~~~~~ ~~~~~~~~~~. ~~~ ~~’~~~ ~~~~~ ~~~~ ~~ ~~~ ~~~~~~ ~~~~~~~~ ~~~~~~~~~~~~~, ~~~~ ~~~~~~~~~~~ ~~~ ~~~~~~~~ ~~~ ~~~~~ ~~~~~~ ~~~~~~~~~~, ~~~~~ ~~’~~~~~~~~~~~ de ses encres, ~~~~~~ ~~~~~~~, ~~’~~ ~~~~~~~~~~~~~ ~~~~~~~~. ~~~ ~~’~~~~ ~~~~ ~~~ ~~~~ ~~~~~ ~~ ~~’~~~~~~~~~ ~~~~~~~~~ ~~~ ~~~~ ~~~~~~~ ~~~ ~~~ ~~~~~~~~~~~~~ ~~~~ ~~~ ~~~~~~, ~~~~~ ~~~ ~~~~ ~~~~~~~~ remplir l’espace, au ~~~~~~~~~~, ~~~ ~~~ ~~~~~~~, ~~~~~~~~~ ~~~~~~~~~. ~~~~~ ~~~~~~~~~ ~~~~~ ~~~~~~ ~~~~~~~~~~~ : ~~’~~~~~~~~~~~~~~~ ~~~~~~~~ ~~~ ~~~~~~~ ~~~ ~~~~~~, ~~~ ~~~~ ~~~~~~~~ carrés.\nLa ~~~~~~ ~~~~~~~~ ~~~~~~~~~ ~~~~~ ~~~~~ à L’Art de la fugue, mais L’Art ~~~ ~~~ fugue ne ~~~~~~~~~ ~~~~~~ ~~~ ~~~~~~~~. ~~~ ~~’~~~~ ~~’~~~~~~ ~~~~ ~~’~~~ ~~~~~ ~~~~~~~~~, ~~~~~~~~ : ~~~~~~ ~~~~~~~~-~~~ ~~~~ ~~~~~ ~~~~~~~, ~~~ ~~~~~~~~ ; ~~~~~ ~~~ ~~’~~~~ ~~~ très bon quatuor, ~~~ ~~~~ ~~~~~~~~ ~~~~ ~~~~~~~~~, ~~~ ~~~~~~~~~~ ~~~~~~~ : ~~ ~~~~~~ ~~~ ~~~~~~~~~~~~, ~~~~~~ ~~’~~~~~~~~~~ ~~~ ~~~~~~~~ ~~~ ~~~~~~~~~ ~~~ ~~~ ~~~~~~~~ ~~~ ~~~~~ ~~~~. ~~’~~~~ ~~~~~ ~~~ la modestie de ~~~~~ ~~~~~ ~~~~ ~~~ ~~~ ~~~~~~~~~ ~~~~~ ~~~~ ~~~~~~~~~~~~~ ~~~ ~~~~~~~. ~~~~ ~~~ ~~~~~~~~ ~~~ ~~~~~ ~~~~~~~~~~~~~~~, ~~~~ ~~~~~~~~ ~~~~~ ~~~ ~~~~~~~ ~~~~ ~~~~~~ ~~~~~~~~, ~~~~ ~~~ leur rend guère ~~~ ~~~~~~~~~~.


arz, folklor | ur blog eo …\nPublié le 24/06/2017 par Yann-Ber\nKomz a raen gant ur gorollerez diwar-benn al lec’hioù ma c’helled selaou flamenko e Sevilla.\nLavarout a rae e oa kemmet an traoù en ur ober dek vloaz.\nAl lec’hioù ma emgave ar metou flamenko zo troet da stalioù ma tegemerer an douristed, ma werzher dezho labour arzourion ha keginourion dister, trawalc’h da hilligañ o c’hoantoù terriñ gant o femdez. Kinniget eo gant marc’hadourion a zo laosk ha gouzañvat o liammoù gant ar stuzegezh flamenko.\nAn arz pobl zo troet d’ur folklor evel c’hoarvezet en Europa a-bezh, dindan ar renadoù frankizour koulz ha dindan ar renadoù komunour.\nGant ar stuzegezhioù ren n’eo ket anavezet ar stuzegezhioù suj evel stuzegezhioù.\nTalvezout a reont da vinvioù, da draezoù.\nDiouzh un tu e talvezont da bourvezañ un diduamant goubarzhel dre un oberiañ alvezel war dilec’hioù ar stuzegezhioù suj. Diwarno e kenderc’her diduamantoù mat da gorvoiñ arvezioù lec’hel ha da zerc’hel un hiraezhiñ d’ un tremened steuziet da vat, huñvre kaer un oad aour mat da barañ ouzh reuzioù an dibolitikaat a zo gant gwiskadoù ar boblañs en arlez d’ ar stuzegezh ren.\nSeurt gwezhiañ zo spazet diouzh an niñvañ a rafe dezhañ kenderc’hañ kalvezadoù barrek da aotren un nit. Chom a ra e-par an hiniennoù a zo o c’humuniezh hini ar stuzegezh ren.\nEmañ ar c’henderc’hañ kantet d’ al labour. A-walc’h d’al labourerion war ar stuzegezh suj dastum dilec’hioù ur stuzegezh marv, un arz marv, da genderc’hañ kalvezadoù nevidus a denn kalz muioc’h d’ un isstuzegezh ren eget d’ ur stuzegezh diles.\nAn troc’h etre stuzegezh pobl ha stuzegezh uhel zo c’hoarvezet e diabarzh ar stuzegezh c’hall ivez, n’ eo ket en darempred etre stuzegezh c’hall ha stuzegezhioù arall nemetken.\nMoarvat e klot gant eskoradur ar bed greantel ha gant koazhadur ar gwezhiañ denel da zachenn al labour a c’hoarvezas neuze.\nSavlec’h ar renerion a zeue da vezañ e dalc’h beveziñ-kenderc’hañ ar stuzegezh c’hreantel.\nAr monedone etre stuzhegezh uhel ha stuzegezh pobl a zeue da vezañ didalvez ha moarvat e teue da vezañ ur skoilh d’ ur c’henderc’hañ peurframmet, koazhet d’ an alvez.\nSouezh ebet e vefe eskoret ar renadoù hollveliour da heul diorreadur ar bed greantel.\nAr poblañsoù lec’hel troet da vevezerion a hevelebe o ezhommoù a-fet gwezhiañ denel ouzh beveziñ ar c’halvezadoù pourvezet dezho, direet int bet da vagañ o c’horf en ur bed na vestronient e nep doare. O stuzegezh sujet penn-da-benn ne roe ket tro dezho emouezañ e riskle o buhez e-par ar beved.\nSkarzhet e oa bet an argerzh denel, an oberiañ, an niñvañ. E-lec’h bezañ perzhiat el labour, en oberiañ hag en niñvañ, da c’henel ur ober rezidek, ur bediñ, ar poblañsoù a yae d’ ur stroll hiniennoù o klask pep hini bastañ da ezhommoù bevedel : reiñ kletadurezh pemdeziek d’an tiegezhioù da ginklañ o annez, d’ en em glozañ en ur gweledva dinec’hus, personnel, dizezrann ha neuze diarvar.\nN’ eus mui tro da geñveriañ e saviad ouzh unan all, ouzh ur skouer all, ne berzhier mui en un niñvañ. N’ eus nemet patrom ar stuzegezh ren, degaset eus an diavaez, sonnet.\nNe dalvez mui gwezhiañ an dud sujet da sevel ur bed nevez hogen da lakaat ar vuhez da badout, devezh-ha-devezh, betek ar marv. Ne chom nemet un asvan a vuhezañ.\nKeit ma veze rusianekaet ar republikoù soviedel e veze amparet bagadoù folklorek e-leizh gwerzhet o c’henderc’hadoù er bed a-bez.\nWar-lerc’h steuziadur un oberiañ lennegel etre an daou vrezel, e tiwanas e Breizh ul luskad folklorek bras. Petra vern an arbennoù lakaet, klotañ a rae gant savlec’h ur stuzegezh suj war ziskar dirak ur stuzegezh ren he doa trec’het, war a seblante, war arvar ar varbariezh vrezhon.\nAr c’halvezadoù kenderc’het a oa diouzh ezhommoù nevidel, politikel ha stuzegezhel ar stuzegezh ren. An hevelebiezh zo mat evit ar sujidi, an istud. N’eus ket anv a stuzegezh evit dilec’hioù ur bobl aet da get. Dre vras e oa gwadet d’ an oberennoù arallstuz bezañ bet estreget diduamantoù a-viskoazh, ur folklor.\nEvel ma c’hoarvez gant an holl stuzegezhioù suj dre ar bed e oa kouezhet ar oberiañ hag an niñvañ da labour na c’halle mui degas nemet un diduamant bevezet ken gant an henvroidi, ken gant an douristed.\nLakaet eo bet kalvezadoù ar stuzegezhioù arall da aspadennoù un tremened aet da get, ha lakaet da lod eus kenderc’hadoù un amzer teñval a oa ragistor ar stuzegezh ren. Gant an henvroidi o-unan ez ae d’ un amzer kozh teneraus da virout evel relegoù santel pe da ziverkañ hervez o savlec’h er stuzegezh nevez.\nEvit un nebeut tud a binvidikañ o anaoudegezh eus ar stuzegezhioù-se ez eus un niver bras a dud a gouezh e trap an «hevelebiezh», ar «gwrizioù».\nO c’henderc’hadoù zo savet e stern ar stuzegezh ren gant dilec’hioù livus ar stuzegezhioù kozh, pe e savont oberennoù giz gwechall gant binvioù ha dafar ar stuzegezh ren. O fal zo kadarnaat o bevañs er stuzegezh ren a zo mestr war o labour, o oberiañ, hag o niñvañ (mar bez) dre vestroniañ an holl frammoù stadel, tiriadel, armerzhel, stuzegezhel.\nAn arz n’eo ket endalc’het en ur furm. An arz a gaver en ur c’halvezad, n’eo ket frouezh youl un den. N’emañ ket en alvez.\nPegen mat e vo diouzh ur savpoent kalvezel ar pezh a vo kenderc’het gant tud barrek war o micher, pegen kaer e vo da lagad ar vreizhkarourion, ne ray ket da hollad ar c’henderc’hadoù peget outo an adanv «brezhon» bezañ un arz brezhon.\nEzhomm ez eus eus ur buhezañ klok ha ledan d’ an arz eskoriñ. E nep doare ne c’hell bezañ youl un hinienn pe ur stroll hiniennoù zoken.\nAn arz zo en tu all d’ ar c’halvezadoù ha d’ ar stuzegezhioù, o zrehontañ a ra.\nRet eo niñvañ tost ha sellout pell, ha n’ eo ket kenderc’hañ pe «produiñ» evit ober gant ur ger na vo morse un oberenn arz.\nCe contenu a été publié dans kevredigezh par Yann-Ber, et marqué avec arzoù, stuzegezh. Mettez-le en favori avec son permalien.


Ti an dremenvan - DikHaDak\nTi an dremenvan\nAr gweladenner, en ur antren, en doa lavaret a-dra-sur e anv; met treuzkomprenet pe ankounac'haet e oa bet gant ar vorianez kozh posles deut da zigeriñ an nor evel ur varmouzez e tavañjer; hag abaoe tri c'hard eur ma oa en ti sioul-se, e oa deut da vezañ, hep anv ebet ken, "un aotrou o c'hortoz du-se".\n"Du-se" a dalveze kement hag er saloñs.\nEn ti, ne oa hini ebet estreget ar vorianez-se, aet moarvat da glask repu er gegin; ha ken bras e oa ar sioulder ma c'halled klevet fraezh, o tont marteze eus ar sal-debriñ, tik-tak goustad un horolaj kozh o tasseniñ en holl gambroù all evel un heklev eus talmoù kalon an ti; hag an arrebeuri en holl gambroù all, zoken er c'hambroù pellañ, arrebeuri uzet met kempenn, fentus un tammig gant o neuz diamzeret, a seblante bezañ o selaou, sur ma oant ne zeuje morse kemm ebet en ti-se hag e chomjent da viken evel ma oant, hep netra d'ober nemet bamiñ pe trueziñ an eil ouzh egile, pe gwelloc'h c'hoazh, morediñ.\nAn arrebeuri, dreist-holl ar re gozh, o deus un ene deut dezhe diwar eñvorioù an ti ma'z int chomet ennañ ken pell amzer. Trawalc'h eo, evit merzout an dra-se, lakaat ur pezh arrebeuri nevez en o zouez.\nUr pezh arrebeuri nevez n'en deus ene ebet c'hoazh, met mann nemet abalamour ma'z eo bet dibabet ha prenet, e verv gant ar c'hoant da gaout unan.\nHa diouzhtu e sell an arrebeuri kozh a-dreuz outañ: setu eñ lakaet e renk un estren lorc'hus, diouiziek c'hoazh war bep tra ha na c'hall eta lavaret netra; ha piv oar peseurt touelloù emañ-eñ o vagañ e-keit-se. An arrebeuri kozh, avat, ne vagont ket mui touelloù ha setu perak ez int ken trist: gouzout a reont e teu an eñvorioù da steuziañ gant an amzer, ha da heul an eñvorioù e steuz ivez o ene tamm-ha-tamm; rak-se e chomont aze evel ma'z int, dislivet o danvez ma'z int bourellet ha dilufr o gorre ma'z int e koad.\nMa chom c'hoazh, dre zichañs, un eñvor bennak ha na vez ket kavet plijus, setu-int en arvar da vezañ reputuet.\nAr gador-vrec'h kozh-se, da skouer, a vez leun a c'hlac'har pa wel ar bernioùigoù poultrenn dastumet gant an tartouzed war an daolig staliet a-dal dezhi ha ken karet ganti. Re bounner eo hi, hag hen gouzout a ra; gouzout a ra ivez pegen gwan eo he favioù berr, dreist-holl he daou bav a-dreñv; aon he devez da vezañ paket dre he c'hein ha stlejet pelloc'h; gant an daolig a-dal dezhi en em sant gwarezet; ha ne fell ket dezhi e vefe disleberet gant an tartouzed, rak ar bernioùigoù poultrenn droch dastumet warni a ro un neuz truezus d'an daolig hag a c'hallfe, en abeg da se, bezañ skarzhet kuit ha kaset d'ar solier.\nAn holl soñjoù hag evezhiadennoù-se a zeue war spered ar gweladenner dianav ankounac'haet er saloñs.\nDamveuzet e sioulder an ti m'en doa dija kollet ennañ e anv, e seblante bremañ koll ivez e bersonelezh evit dont da vezañ unan eus ar pezhioù arrebeuri m'en em sante ken kar dezhe e-keit ma oa o selaou gant aked tik-tak goustad an horolaj hag a zeue fraezh betek ennañ, er saloñs, dre wask an nor damzigor.\nKorfet-strizh evel ma oa, e oa kollet e-barzh ar gador-vrec'h vras e voulouz ruz-mouk ma oa aet da azezañ enni. Ha kollet e oa ivez e-barzh an dilhad a oa en-dro dezhañ. Ret e oa, koulz lavaret, klask e zivrec'hig hag e zivharig sanket e-barzh e vilginoù hag e vragez. Ne oa anezhañ nemet ur penn moal gant daou lagad lemm ha ur vourrennig-razh.\nMestr an ti, hag en doa e bedet d'ober ur gwel dezhañ, en doa sur a-walc'h disoñjet e bedadenn; hag an denig en doa goulennet meur a wech outañ e-unan ha droed en doa c'hoazh da chom aze d'e c'hortoz pa oa tremenet, abaoe pell amzer, an eur merket evit an emgav.\nMet bremañ ne oa ket mui o c'hortoz mestr an ti. Padal, ma vije erruet hemañ a-benn ar fin, e vije bet displijet.\nAze, toueziet gant ar gador-vrec'h ma oa azezet enni, e zaoulagadig lemm ha difiñv karget gant un anken o vont tamm-ha-tamm war greskiñ en ur droc'hañ e alan dezhañ, e c'hortoze un dra all, un dra spontus: ur griadenn o tont eus ar straed, ur griadenn o tegemenn dezhañ marv unan bennak; marv unan eus an holl re a yae hag a zeue gant ar straed, gwazed, merc'hed, tud yaouank, tud kozh, krennarded, ma save o boubou betek ennañ en nec'h, un tremeniad hag a zegouezhje dezhañ en em gavout d'ar c'houlz vat dindan prenestr ar saloñs-se er pempvet estaj.\nHa kement-se holl abalamour ma oa antreet er saloñs, dre wask an nor damzigor, hep ober zoken van outañ, ur mell kazh louet hag a oa sailhet en ul lamm war rizenn ar prenestr digor.\nE-touez an holl loened, ez eo ar c'hizhier hag a ra an nebeutañ a drouz. Ne c'halle ket un ti ken leun a sioulder bezañ digazh.\nWar hirgarezenn glas-oabl ar prenestr, en em skeudenne ur podad bleuñv-nadozioù ruz. Al liv glas-oabl, da gentañ sklaer ha flamm, a oa deut tamm-ha-tamm da dennañ war ar glas-mouk evel pa vije bet flouret gant ur skeud bet c'hwezhet eus a-bell gant an abardaez hag a zalee c'hoazh da zont.\nAr gwennilied o nijal-dinijal a-vandennadoù, evel pennfollet gant sklêrijenn diwezhañ an deiz, a laoske a-vareadoù kriadennoù skiltr-meurbet hag en em strinke ouzh ar prenestr evel p'o dije bet c'hoant da zifoupañ er saloñs; met kerkent hag erru war ar rizenn e tec'hent kuit. An holl avat ne dec'hent ket. Bep gwech e chome unan bennak hag a yae d'en em vountañ dindan ar rizenn, ne ouie den na penaos na perak.\nBroudet gant ar c'hoant gouzout a-raok c'hoazh ma vije deut ar c'hazh e-barzh, e oa aet an den betek ar prenestr ha goude bezañ bountet ar podad bleuñv-nadozioù un tammig a-gostez, e oa en em lakaet da arvestiñ gant ar spi da gavout un displegadenn: hag evel-se en doa dizoloet ur c'houblad gwennilied deut d'ober o neizh dres dindan rizenn ar prenestr-se.\nBremañ, an dra spontus oa hemañ: eus an holl dud a yae hag a zeue gant ar straed, beuzet en o soñjoù hag o frederiadennoù, ne oa hini ebet hag a c'halle soñjal en un neizh ispilhet dindan rizenn ur prenestr e pempvet estaj unan eus an tiez niverus a oa er straed, nag en ur podad bleuñv-nadozioù staliet war ar rizenn-se, nag en ur c'hazh o chaseal an div wennili eus an neizh-se. Ha nebeutoc'h c'hoazh e c'halle ar c'hazh soñjal en holl dud a dremene war ar straed dindan ar prenestr; souchet e oa bremañ a-drek ar podad bleuñv hag a roe goudor dezhañ; a-vec'h eo ma fiñve e benn evit heuliañ, gant e zaoulagad goullo paret war an oabl, nijadeg ar vandennadoù gwennilied hag a grie, en ur dremen dirak ar prenestr, mezvet gant an aer hag ar sklêrijenn; ha bewech ma tremene ur vandennad all, e fiñve un disterig beg e lost bouk, prest da bakañ, gant e grabanoù skilfek, an hini gentañ eus an div wennili a zeuje d'en em vountañ en neizh.\nAn den, avat, hag eñ hepken, a ouie e vije trawalc'h d'ar c'hazh stekiñ ouzh ar podad bleuñv-nadozioù evit ma kouezhje hemañ d'an traoñ war benn unan bennak; div wech dija e oa bet dilec'hiet ar pod gant fiñvoù trumm ar c'hazh; bremañ e oa hogozik war bevenn ar rizenn; hag eñ, gant an ankeniet ma oa, ne c'halle ket mui tennañ e alan, ha war e glopenn e pizenne melloù takennoù c'hwezenn.\nKen diaes e kave gortoz evel-se, ma oa deut war e spered ar soñj diaoulek da vont d'ar prenestr war e nañvig, en e zaoubleg ha gant ur biz astennet, evit reiñ d'ar pod an taol-bount diwezhañ, hep gortoz ma vije graet gant ar c'hazh. Forzh penaos, d'an disterañ stokadennig all, e c'hoarzvezje an dra hep mar ebet.\nNe oa netra d'ober.\nEr stad ma oa bet lakaet enni gant sioulder an ti-se, ne oa ket mui un den. Deut e oa da vezañ ar sioulder e-unan, muzuliet gant tik-tak goustad an horolaj. Deut e oa da vezañ an arrebeuri-se, testoù mut ha difrom, amañ el laez, d'ar gwalleur a oa war-nes c'hoarvezout en traoñ, war ar straed, hep gouzout dezhe. Hen gouzout a rae-eñ, met dre zegouezh hepken. Ne zleje ket bezañ chomet keid-all en ti-se. Bez' e c'halle soñjal ne oa mui hini ebet er saloñs ha soñjal ivez e oa goullo ar gador-vrec'h ma oa evel staget warni gant nerzh-teogiñ an tonkadur ispilhet a-us da benn un den dizanav, hag o c'hedal war rizenn ar prenestr-se.\nAner e oa e lakaat-eñ tal-ouzh-tal gant an tonkadur-se, gant ar c'hengej naturel etre ar c'hazh, ar podad bleuñv-nadozioù hag an neizh gwennili.\nAr podad bleuñv a oa aze dres evit bezañ lakaet war ziskouez er prenestr-se. M'en dije hen tennet kuit evit mirout na c'hoarvezeje ur gwalleur, en dije miret ouzh ar gwalleur da c'hoarvezout hirie; warc'hoazh he dije adlakaet ar vorianez kozh ar podad bleuñv en e blas war ar rizenn: dres abalamour ma oa ar rizenn al lec'h gouestlet dezhañ. Hag ar c'hazh, pa vije bet kaset kuit hirie, a vije distroet warc'hoazh evit chaseal an div wennili.\nTu ebet da ziarbenn an dra-se.\nSetu, bountet e oa bet ar pod pelloc'h c'hoazh; balirañ a rae dija hogozik treuz ur biz en tu all da vevenn ar rizenn.\nEñ ne c'hallas ket padout pelloc'h; tec'hout a reas. Ha tra ma oa o tiskenn d'an daoulamm ruz gant ar skalier, e teuas d'e spered, ken prim hag ul luc'hedenn, ar soñj ez erruje e koulz evit resev war e benn ar podad bleuñv-nadozioù hag a oa, dres d'an ampoent, o kouezhañ diwar bord ar prenestr.


Rummad - Wikipedia\nUr rummad a vez graet eus traou, tud pe loened a vez a-gevret atav pe da lakaat asambles.\nUr rummad tud a zo ur bagad tud pe ar re o deus ar memes oad (a zo kevatal da remziad). A rummad da rummad (a rumm da rumm a vez kavet ivez) a zo ul lavarenn evit komz euz traou pe kealioù treuzkaset eus kenoadoù da genoadoù a heul.\nUr rummad traoù (kentelioù, da skouer) a zo traou a zo kevreet pe en egor pe en amzer\nUr rummad (elfenn renkadurezh) a zo ger pe gerioù implijet en ur sistem renkadurezh (pe sistem-rummata) evit henchañ Yann-Firboucher a-dreuz troidelloù ar ouiziegezh pe a-dreuz un dastumadeg bennak.\nAdtapet diwar « https://br.wikipedia.org/w/index.php?title=Rummad&oldid=656769 »\nKemmoù diwezhañ degaset d'ar bajenn-mañ d'an 24 C'hwe 2010, da 10:49.


Vogalenn serr a-raok gwasket - Wikipedia\n(Adkaset eus Vogalenn beuzserr tost a-raok gwasket)\nAr vogalenn serr a-raok gwasket a zo anezhi ur son vogalennek resis implijet gant yezhoù 'zo, en o zouez ar svedeg.\nN'eus arouezenn resis ofisiel ebet evit treuzskrivañ ar son-mañ hervez reolennoù al lizherenneg fonetik etrebroadel.\nDre ma n'eus arouezenn arbennik ebet evit merkañ ar fed ma vez gwasket distagadur ur vogalenn e vez implijet amañ ar sin diakritek bet implijet gwezhall evit merkañ ar gweuzadur chomet dizimplij ([ ̫]) evel arouezenn ad hoc:\nSvedeg (rannyezh ar C'hreiz): ut [ʉ̟ːt] pe [ʉ̟β̞t] (help·info), 'out'\nPeurliesañ e reer gant an arouezenn evit treuzskrivañ ar vogalenn (beuz)serr (tost) a-raok kavet e svedeg ar C'hreiz [ʉ̟], distaget hir atav. Treuzskrivet e c'hellfe bezañ [ʏ̫] a-hendall.\nAlies e svedeg e vez distaget evel un diftongenn ar vogalenn hir /u/ achu gant ar son hantergensonennel diweuz dre dostaat [β̞] kentoc'h evit ar gensonenn gweuz-staon dre dostaat ront [ɥ]. E svedeg e vez enebiet ar son-mañ war al live fonologel ouzh ar Vogalenn serr a-raok ront [y], distaget alies evel un diftongenn [yɥ].\nGant rannyzhoù svedek all e vez implijet ur vogalenn serr greiz gwasket en he lec'h. Gwasket e vez ivez ar vogalenn tost a-dreñv e svedeg.\nVogalenn serr greiz gwasket\nAdtapet diwar « https://br.wikipedia.org/w/index.php?title=Vogalenn_serr_a-raok_gwasket&oldid=1844139 »\nDernière modification le 22 Eos 2019, à 10:46\nKemmoù diwezhañ degaset d'ar bajenn-mañ d'an 22 Eos 2019, da 10:46.


Rémi Carbonneau, komzoù resis hag arguzennet\nRémi Charbonneau, klasker e skiantoù politikel\nPublié le 22/08/20 10:22 -- mis à jour le 22/08/20 10:22\nRemi Charbonneau, islrf 21082020 :\nKlasker eo Remi Carbonneau war ar skiantoù politikel, o labourat gant ar Sorabiz hag o chom e Berlin, genidik eus Kebeg, un den a lak ar Vretoned da welout pelloc'h eget beg o fri. E skol-veur ar RPS, e Palez ar C'hendalc'hioù, en Oriant, e kemere perzh.\nUn taol mouezh Bro-Gebeg, ur roched karrezennek, ar c'hlipenn rebel hag un doare da gaozeal a ra vat e bed an dud a guzh atav ar gwirionez. Ar paotr a grog gant ar minorelezhioù, ar gerioù gros evel «komunautarism», met petra eo ? Petra eo ar ger « ingalded » pa vez ken disheñvel statud an dud e Bro-Frañs ? Mont a ra pelloc'h c'hoazh : ret eo diwall ouzh ar sistem e Bro-Alamagn, e Bro-Spagn, er Stadoù-Unanet : ma chom suj ar stadoù dindan ur stad kreiz, ne cheñch ket kement se an darempred suj a zo etre an daou...\nUn tañva a vez roet gant e brezegenn : "Ar ger ingalded e Bro-C'hall ? Forzh petra. "Animal Farms" skrivet gant George Orwell eo kentoc'h, kar tud zo a zo "ingaloc'h" eget tud all". Evitañ, evit ma vefe rannet mat ar broioù en Europa, e vefe ret kaout "ur gumuniezh kumunioù" ha ne vefe ket a "gomunautarism". "Petra eo ar gumuniezh vrasañ e Bro-C'hall ? Bro Frañs, n'eo ket ? ". Rannañ ar vro n'eo ket dreistordinal, met sur a-walc'h, evitañ, "an doare gwellañ ivez eo da verañ al liested en ur bed ken diaes eget hon hini". Ur stad ? Un "aberration historique", hervezañ.\nA-zivout treuzkas e yezh e lavar Jean Laponce, ur c'hlaskour bro Kebeg (Loi de Babel, 2006) ( piv eo hennezh ?) evit an URSS : "kudenn ebet evit ma vefe ar rusianeg un eil yezh, met morse ar yezh n'he doa da vont e kreiz kalon Rusia". Ret eo skrivañ, sevel ur gevrad evit gallout bout sur e vo graet an traoù, mod-all....( perak ? )\n« Skarzhet oa bet eus ar parkoù broadel an dud a veve enno. » eme Remi Carbonneau Pobloù a orin a zo diverket gant Breizh Veur, o tisoñjal ar re a oa a-raok. Broadelouriezh eo, tra ken....\nRein a ra skouerioù o tont eus Kebeg ha Kanada, an doare aloubiñ a oa gant tud Breizh Veur ha Bro-C'hall. Ar pobloù kentañ n'int ket deuet a-benn da gaout gwirioù da vat. Promesoù zo bet, tra ken...\nGant ma vo ur bern tud o kemer hent an emrenerezh gant ur preder ken don…\nArrabat ankounac'haat eo ar ger "emrenerezh" ("Autonomie") ur ger brein, abaoe ar brezel diwezhañ.\nGwelloc'h implijout "Gouvernement régional " ha ne ra ket aon d'an dud. Ober a ra sirius.\nEvidom-ni ivez eo sklaeroc'h ar pal. Me ne ouezan ket petra eo "emrenerezh".


Graikos - Wikipedia\nGraikos (gregach : Γραικός; Graecus en latin) a oa, hervez Ηοίαι ("Eoiai") Hesiodos, war-dro 650 kent JK, mab da Bandora (merc'h da z-Deukalion ha Pyrra ha merc'h-vihan Pandora), ha d'he serc'heg Zeus, ha c'hoar e oa da Hellen. Pandora ha Hellen-se gant he zri mab, Doros, Ksouthos (gant e vibien Ion, Ac'haios) hag Aiolos, a zo orin ar meuriadoù kozh a yeas da sevel ar bobl hellenat kozh.\nMojennoù diwezhatoc'h[kemmañ | kemmañ ar vammenn]\nHervez Stefan Bizantion eo mab da d-Thessalos e oa Graikos. Hervez Vergilius e oa breur da Latinus. Ur meuriad hellazek zo bet anvet Graesianed, hervez ar vojenn, diwar anv Graikos. Int a vije bet an Hellaziz kentañ o trevadenniñ Italia. Ar vro anvet Magna Graecia a zo bet anvet diwar o lerc'h. Gant al Latined e vez graet an anv-se ouzh an holl Hellened abalamour ma'z eo ar C'hresianed eo ar re gentañ eus an Hellened a voe anavezet gante.\nHellenism.Net - Hellaz hag Hellaziz\nLiamm war-du mitologiezh Hellaz - Zeus\nThe Ancient Library - Graecus\nAdtapet diwar « https://br.wikipedia.org/w/index.php?title=Graikos&oldid=1916352 »\nHanter-zoueed er wengeloniezh hellazat\nKemmoù diwezhañ degaset d'ar bajenn-mañ d'an 16 Du 2021, da 20:21.


Pajenn:Le Gonidec - Bibl Santel pe Levr ar Skritur Sakr, eil levr.djvu/251 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/251\nBarnédigez Doué a-énep Damas, hag ar Filistined, ha Tir, hag ann Iduméed, hag ann Ammonited.\n1. Geriou Amos, ann hini a oé é-touez mésérien Tékué : ar péz a wélaz diwar-benn Israel é deisiou Ozias roué Juda, hag é deisiou Jéroboam, mâb Joas roué Israel, daou vloaz ken̄t ar c’hrén-douar.\n2. Hag hén̄ a lavaraz : Ann Aotrou a iudô eûz a Zion, hag a rôi da glevout hé vouéz eûz a Jéruzalem : lec’hiou kaer ar véserien a vézô dispennet, ha lein ar C’harmel a vézô dizéc’het.\n3. Ével-henn é lavar ann Aotrou : Goudé ar gwallou en deûz gréat Damas teir gwéach ha péder gwéach, na drôinn két diwar hé benn ; ô véza ma hô deûz dournet Galaad gan̄t kirri houarn.\n4. Tân a gasinn é ti Azael : hag hén̄ a zevô tiez Bénadad.\n5. Brévi a rinn ners Damas : dispenna a rinn tûd kamp ann idol ; kâs a rinn kuît eûz hé dî a zudi ann hini a zoug ar walen-roué : ha pobl ar Siria a vézô dizouget é Siren, émé ann Aotrou.\n6. Ével-henn é lavar ann Aotrou : Goudé ar gwallou en deûz gréat Gaza teir gwéach ha péder gwéach, na drôinn két diwar hé benn ; ô véza ma in̄t bét krôget er ré holl a oa en em dennet étrézég enn-hô, ha ma hô deûz hô c’haset é sklavérez enn Iduméa.\n7. Tân a gasinn war vuriou Gaza : hag hén̄ a zevô hé ziez.\n8. Dispenna a rinn tûd Asot ; kâs a rinn kuît eûz a Askalon ann hini a zoug ar walen-roué : hag é trôinn va dourn war Akkaron, ha dilerc’h ar Filistined a vézô dispennet, émé ann Aotrou Doué.\n9. Ével-henn é lavar ann Aotrou : Goudé ar gwallou en deûz gréat Tir teir gwéach ha péder gwéach, na drôinn két diwar hé benn ; ô véza ma hô deûz kaset ann holl sklaved enn Iduméa, ha n’eo két deûet a goun d’ézhô eûz ar gévrédigez hô doa gréat gan̄d hô breûdeûr.\n10. Tân a gasinn war vuriou Tir : hag hén̄ a zevô hé ziez.\n11. Ével-henn é lavar ann Aotrou : Goudé ar gwallou en deûz gréat Édom teir gwéac’h ha péder gwéach, na drôinn két diwar hé benn ; ô véza ma en deûz heskinet hé vreûr gan̄d ar c’hlézé, ha ma en deûz torret hé drugarez, ha ma en deûz kaset hé frouden dreist-penn, ha ma en deûz miret hé vuanégez bétég ann divez.\n12. Tân a gasinn é Téman : hag hén̄ a zevô tiez Bosra.\n13. Ével-henn é lavar ann Aotrou : Goudé ar gwallou hô deûz gréat mipien Ammon teir gwéach ha péder gwéach, na drôinn két diwar hô fenn ; ô véza ma hô deûz roget kôv gragez brazez Galaad, évit léda hô harzou.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/251&oldid=163768 »\nKemmoù diwezhañ degaset d'ar bajenn-mañ d'an 25 Eos 2020, da 14:19.


Loeiz XII (Bro-C'hall) — Wikipedia\nMab e oa da Charles d'Orléans, dug Orleañs, ha da Marie de Clèves. E dad a oa niz dd'ar roue Charlez V . Ne felle ket da Loeiz XI e c'hallje kaout hêred, ken e redias anezhañ da zimeziñ gant e verc'h Janed a Vro-C'hall, a oa siek a gorf; a spered avat ne oa ket.\nKlaoda a Vro-C'hall (1499-1524), dugez Breizh (1514-1524) ha rouanez Bro-C'hall (1515-1524) dre he dimeziñ gant Frañsez 1añ (Bro-C'hall).\nAdtapet diwar « https://br.wikipedia.org/w/index.php?title=Loeiz_XII_(Bro-C%27hall)&oldid=1643624 »\nKemmoù diwezhañ degaset d'ar bajenn-mañ d'an 6 Mae 2015, da 13:11.


Le Télégramme - Spered ar vro - Gael Le Jeune. Peizantez eürus\nGael Le Jeune. Peizantez eürus\nPublié le 16 novembre 2017 Modifié le 16 novembre 2017 à 09h11\nMuioc'h evit 100 dañvad zo e ti-feurm Gael Le Jeune.\nGael Le Jeune zo saverez deñved e Gras. Bet eo war-zu al labour-douar, goude bezañ bet o chom e bro Gebek e-pad unnek vloaz.\nE ti-feurm Ti Losket, e plij d'ar giez, Koumba hec'h anv, bezañ moumounet, hag aon he deus un tamm rak an dañvadezed a vez o peuriñ er prad e-kichen an ti. 70 dañvadez ha 40 oan a vez kavet e ti Gael Le Jeune, staliet abaoe 2012 e Gras, e-kichen Gwengamp. « Div ouenn disheñvel a zo, a zispleg Gael, o sellet ouzh he zropad. Bez z'eus dreist-holl ar re Manex pennoù-du : ar re-mañ zo o tont eus bro Euskadi, boazet int gant ar glav ha n'o deus ket kalz a gudennoù yec'hed. Ar re all zo eus ar ouenn Lacaune, eus bro Larzac. Produiñ a reont kalz a laezh : Prim'holstein an deñved int, en ur mod ! »\n100 litrad laezh bio a vez roet gant pep dañvadez bep bloaz ha treuzfurmet e vez al laezh-mañ penn-da-benn gant Gael war he menaj. Gwerzhañ a ra he froduioù er stalioù ha mont a ra ivez war marc'had Gwengamp, Pempoull ha Plerin : « ur bern tud o deus disfiz bremañ rak al laezh saout, emezi. Klask a reont neuze produioù gant laezh all. Plijout a ra kalz dezho ar fourmaj fresk pe keuz stumm "toma". Gwerzhañ a ran yaourt a-bep seurt ivez ». Er mare-mañ e c'hell Gael analiñ un tammig rak kalz nebeutoc'h a labour a vez e-pad an diskar-amzer : « bez e c'hellan kousket e-pad tri miz ! », emezi en ur c'hoarzhin. E miz C'hwevrer e cheñcho al lusk penn-da-benn : da vare ganedigezh an oaned bihan emañ ar saverien war evezh dizehan ha ne gouskont ket kalz a-wechoù.\nUr vuhez all\nPa weler Gael tro-dro d'an deñved, piv a gredfe eo bet-hi ijinourez war ar statistikoù en ur vuhez all ? Ganet eo ar plac'h e Roazhon. Goude he studioù war an dachenn-se eo bet o labourat e Montreal, kêrbenn bro Gebek, e-pad unnek vloaz. Eno he deus graet anaoudegezh gant he gwaz ha bet tri bugel asambles gantañ. Met ar c'hoant da zistreiñ d'ar vro a oa re greñv. « Pa omp deuet en-dro da Vreizh, n'am boa ket c'hoant ken da chom bac'het en ur burev. C'hoant am boa da vont da chom war ar maez, hep bezañ rediet da vont da labourat en ur gêr vras. » Goude studioù e skol labour-douar Le Rheu, e-kichen Roazhon, e kav ar plac'h an ti-feurm « Ty Losket » e 2011, evit en em staliañ e stumm ur GAEC, asambles gant ur gamaladez dezhi. Siwazh, trenket ar soubenn etre an div blac'h abaoe : « "dispartiet" omp daou vloaz zo, a gont Gael. Bremañ e labouran gant ur plac'h all, Gaïd hec'h anv. Implijet e vez ganin hanter-amzer. Sikour a ra kalz ac'hanon, rak beuzet e oan gant al labour ». Ur wech bep sizhun e teu an dud da « Ty Losket » : un doare da skoulmañ darempredoù etre ar brenerien hag ar broduerien. Mousc'hoarzhin a ra Gael : « plijadur o deus da zont pa vezan o c'horo an dañvadezed. Ha prenañ a reont produioù an ti-feurm war un dro. Buhez zo amañ atav, plijus eo ».\nGouenn : race\nTropad : troupeau\nDandadez : brebis\nOan : agneau\nSkol labour-douar : lycée agricole.\nGael Le Jeune, éleveuse à Grâces, près de Guingamp, transforme le lait de ses 70 brebis en fromage et yaourts bio. Le rythme est dense, surtout à l'époque des mises-bas en février, et en été, où elle court les marchés pour vendre ses produits. Gael n'a pas toujours travaillé dans le domaine agricole : elle a d'abord été ingénieure en statistiques et a vécu pendant onze ans au Québec. Le « retour à la terre » est plutôt heureux : une fois par semaine, la ferme ouvre ses portes pour accueillir les clients et nouer des relations entre producteurs et consommateurs.\nBrésil. Le preneur d’otages dans un bus à Rio abattu par la police


Teuliadoù war grafoù resis | Bretagne Culture Diversité\nBezañ zo diouzh an teuliadoù war graf-mañ-kraf sichenn al labour boutinaat ha skignañ danvez ar sevenadur e Breizh, termenet gant mellad 2 statutoù ar gevredigezh. Gant Sevenadurioù Breizh, harpet gant un arbennigour war ar sujed dibabet, e vez savet an teuliadoù-se a gavor enno ur pennad-kreiz (4 500 arouezenn d’ar muiañ) skeudennaouet gant dielloù niverus o tegas un elfenn resis war-wel, ul levrlennadur ha liammoù talvoudus. Videoioù pe prezegennoù a vez kinniget ouzhpenn-se par ma c’haller.\nPennadigoù bet dibabet en dastumad-pourvezioù bet degaset gant kenberzhidi Bretania, a zegas war-wel talvoudegezh an dastumad-se. Embannet e vez an teuliadoù-se war lec’hienn BCD, ode ar sevenadurioù e Breizh, ha maget e vez gante ar c’hentañ meziant evit an hezougelloù bet savet gant Sevenadurioù Breizh. Par ma c’hellor e vo kinniget ul liamm davet an teuliadoù-se, diwar ur rizenn amzeriañ, ur gartenn genoberiant pe, simploc’h c’hoazh, ur renabl sujedoù.\nKaset da benn e 2014\nOuzhpenn 100 teuliad a oa bet kaset da benn ha 92 anezhe bet embannet a-benn miz kerzu 2015. D’ar c’houlz-se ne oa nemet 20 teuliad a oa bet troet e brezhoneg.\nE 2016 e vo staget gant ur bagad teuliadoù nevez diwar tachennoù all hag a denn da Vreizh.\nDouaroniezh (asambles gant kevredigezh douaroniourien Breizh) ;\nKêrioù Breizh (asambles gant Unvaniezh Kêrioù Arz hag Istor ha kêrioù Istor Breizh) ;\nA bep seurt doareoù eus glad sevenadurel Breizh, asambles gant kenberzhidi Bretania.\nSkolveuridi hag arbennigourien war ar sujed bet dibabet.\nWar Breizhapp ez embanno BCD an holl deuliadoù, a vagadoù pevar zeuliad bep miz.\nDaou deuliad a vez embannet bep miz war Bretania, ode niverel sevenadurioù Breizh .\nHon daveoù : F 16 010\nPhilippe Lanoë ha Julie Léonard\n1-\tEvit an holl eo bet savet an teuliadoù-mañ, gant skoazell arbennigourien pep danvez. Rannañ gouiziegezh diwar danvez Breizh gant ar brasañ niver a dud eo pal an obererezh-mañ. 2 -\tGant an 90 teuliad kentañ eo bet pourvezet ar meziant kentañ evit an hezougelloù war-zu an dud yaouank etre 15 ha 35 bloaz. (s.o. F16 001).


Lec’hanvadurezh Breizh, ul levrig savet gant Kevre Breizh – OpenStreetMap e brezhoneg\nLec’hanvadurezh Breizh, ul levrig savet gant Kevre Breizh\n23 julho 2017 por Christian Rogel·0 comentários\nUl levrig evit treuzkas gouiziegezh al lec’hanvioù a gaver e Breizh, « un teñzor da zerc’hel bev » (da vezañ pellgarget amañ), ar re welus, ar re diwelus, ar re guzh pe ankounac’het eo an hini-mañ. Roud ar vezañs denel ma ‘z int ez eont en arvar « koulz abalamour d’ar c’hêriekadur o da lakaat straedoù, balioù,… e plas kêriadennoù hag abalamour ma vez amsavet ar brezhoneg hag ar gallaoueg gant ar galleg. An dilennidi a gemer an divizoù-se a gas ul lodenn eus glad ar vro da get. »\nEvel kevredad ar c’hevredigezhioù a ziwall an hevelebiezh vrezhon e talc’h Kevre Breizh ma vo miret stummoù dereat al lec’hanvadurezh er yezhoù orin hervez erbedennoù meur a aozadur etrebroadel. Broudañ an hiniennoù koulz hag ar c’humunioù evit anavezout gwelloc’h ar pezh a c’hell degas al lec’hanvadurezh pa vez prederiet warni, ar blijadur zoken eo o fal. Diwar skouer labourioù JY Plourin, P. Holllocou ha B. Tanguy e tiskouezont n’eo ken aes mont e-biou ar skiant-se, pa ne c’hell ket bezañ komprenet ster don meur a lec’hanv ofisiel, kuit bezañ « diveziet » diwar skridoù kozh.\nUr skouerenn gentelius: ne zeu ket anv Kerjean eus un Yann bennak atav, rak e Pont-Skorf, Kerizien a zo bet an anv kozh (Kêr + Ritgen).\nEus istor berr lec’hanvioù Breizh kontet aze e weler pouez ar velestradurezh ha ne komprene ket petra a dalveze lec’hanv pe lec’hanv ha ne wele ket peseurt gwall e teufe gant eskemm ur ger orin gant un all, disheñvel pe distummet. Hiziv m’emañ ar giz tennañ anvioù-straed diwar rolloù anvioù-plant pe anvioù-loen e weler kantadoù a « rue des Anémones » pe « rue des Hirondelles » ha kalz a lec’hanvioù implijet gant an dud a vez skarzhet eus ar c’hadastr muioc’h-muiañ.\nArguzennoù sevenadurel, armerzhel ha politikel a vez displeget gant Kevre Breizh hag hetiñ a reont ma ya an dud voutin da gomz gant an dilennidi evit o kendrec’hiñ chom hep ober o fennoù skañv ha dizesk pa tivizont reiñ anvioù d’ar straedoù. Youl an dud a savfe evit mirout un endro lec’hanvadurel a yafe asamblez gant barnadenn lezvarn melestradurel Marsilha pa lavare « e rank an anvadur roet d’un hent pe d’ur savadur foran bezañ a-du gant al laz foran lec’hel. » (CAA Marseille – Ville de Nice – 12-11-2007).\nA-bouez kenañ eo gouzout ez eus ur gevredigezh savet evit ober war-dro lec’hanvadurezh a-dreuz Breizh-Uhel, Chubri e anv (Pg : 02 99 84 08 87 – postel : chubri@chubri.org). Lakaet en deus Chubri un diaz roadennoù enlinenn, ChubEndret , met, diouzh ma gouzomp, ne n’eus ket eus ur c’hod ISO639 evit ar gallaoueg c’hoazh, setu perak n’eus ket tu silañ anvioù gallaouek e-barzh OSM.\nE diwezh al levrig eo meneget obererezh Ofis publik ar brezhoneg (OPAB), hag eñ kuzulier meur ar gumun (re nebeut anezho, siwazh) hag eo kinniget ul levrrolladur a-feson (10 titl).\nOpenStreetMap e brezhoneg a gav kentelius ha plijus al levrig-mañ hag a erbed ma vo lennet gant ar gengartennerien a glask leuniañ gwerzhioù ar name:br ha ken gwir eo ne c’heller ket hen ober war-eeun evit n’eus forzh peseurt lec’hanv, un darn vihan anezho, ne lavaran ket.\nKoulskoude, ma ne c’hellomp ket tremen hep al lec’hanvadurezh vrezhonek ha gallaouek e tegemeromp ar pezh a gavomp er skridoù ofisiel evit adkavout pe ginnig ar gwellañ restaoladur diouti.\nAnterior Post anterior: An Institut d’Estudis Occitans (IEO), aozadur pennañ e-keñver al lec’hanvadurezh okitanek\nSeguinte Próximo post: Bezañ kempoell pa bleder gant anvadurioù rumm an hentoù hag al leurioù


Trede Kroaziadeg - Wikipedia\nAr Reter Nesañ, war-dro 1190, e deroù an Trede Kroaziadeg.\nAn Trede Kroaziadeg a-enep muzulmiz er Reter Nesañ a voe renet etre 1189 ha 1192 evit adaloubiñ an Douar Santel.\nE 1187 e oa bet aloubet Jeruzalem gant ar sultan Saladin, trec'h war ar groazidi en emgann Hattin (4 a viz Gouere 1187). Lezet e voe o buhez gant ar gristenien a oa o chom e Jeruzalem da dennañ daspren diganto ha ne voe ket distrujet an ilizoù savet gant ar Franked. Lezet e voe ar gristenien da vont kuit da gaout repu e Tir. Ar Bez Santel a voe lezet etre daouarn kristenien ha gallout a reas ar birc’hirined kenderc’hel da zont da Jeruzalem. Er skridoù, ken ar re savet gant kristenien ken ar re savet gant muzulmiz en amzer-se, e reer anv eus Saladin evel un den "a zalc'he d'e c'her".\nPa voe klevet en Europa e oa bet aloubet Jeruzalem avat e voe spontet an dud en Europa. Galvet e voe d’ur groaziadeg nevez gant ar pab Gregor VIII. Renet e voe ar groazidi gant pennoù bras kornôg Europa : Fulup II, roue Bro-C'hall, gant Richarzh Kalon Leon, roue Bro-Saoz, ha gant Frederig Barbarossa, impalaer an Impalaeriezh santel roman.\nFrederig Iañ Barbarossa e-pad an Trede Kroaziadeg\nE-keit ma oa armeoù Fulup Aogust ha Richarzh Kalon Leon o vont war vor hag o touarañ war aodoù ar Reter-Nesañ, e oa bet soudarded an impalaer Frederig Barbarossa, deuet war droad eus Europa, o treuziñ douaroù Impalaeriezh Bizantion, gant diaesterioù bras. Treuzet e oa bet strizh-mor an Dardanelloù ganto e miz Meurzh 1190, goude tremen ar goañv en Adrianopolis. Faezh e oa ar groazidi gant ar sec’hed hag an naon. D’an 10 a viz Mezheven 1190 e veuzas Frederig e Kilikia, pa oa o klask treuziñ ur stêr anvet bremañ Göksu. Goude marv an impalaer e voe diskaret e arme : lod eus ar groazidi a varvas gant ar vosenn en Antioc'heia hag ar re all a zistroas d’o bro.\nDelwenn ar roue saoz Richarzh Kalon Leon, e Londrez.\nRicharzh Kalon Leon, war e hent dre vor d’an Douar Santel, a aloubas Kiprenez, kemeret digant Impalaeriezh Bizantion, e 1191 Dont a reas Kiprenez da vezañ un diazez start evit ar groazidi, ha chom a reas etre daouarn tud eus kornôg Europa e-pad meur a gantved, betek ma voe aloubet gant an Impalaeriezh otoman e 1571.. Fulup Aogust a erruas e Siria hag a lakaas, asambles gant Richarzh Kalon Leon, seziz war Akko. Kemeret e voe kêr ganto ha prizoniet e voe an holl soudarded vuzulmat a oa enni, a-raok o lazhañ. Fulup Aogust a zistroas da Vro-C'hall goude an trec'h-se.\nKenderc’hel a reas arme ar groazidi da vont trema ar c'hreisteiz, a-hed an aod, renet gant Richarzh Kalon Leon. Kemeret e voe porzh Jaffa ganto, hag erruout a rejont dirak Jeruzalem. Hogen soñjal a reas Richarzh ne vefe ket gouest da chom mestr war Jeruzalem ma vefe kemeret gantañ, abalamour ma tistroje kalz a groazidi da Europa, goude an trec’h. Setu ma echuas an Trede Kroaziadeg, hep kemer Jeruzalem. Mont a reas Richarzh kuit, e miz Here 1992, goude bezañ graet emglev gant Saladin. Hervez ar skrid-emglev-se e chome an Douar Santel dindan aotrouniezh ar vuzulmiz, nemet kêrioù an arvor a oa etre daouarn ar groazidi, met gallout a rae pirc'hirined kristen hep armoù dont da Jeruzalem evel ma karent.\n↑ Bahā' ad-Dīn ibn Shaddād, The Rare and Excellent History of Saladin, troet gant D.S. Richards,embannet gant Ashgate, 2002\n↑ 2,0 ha2,1 Lewis, Archibald, Nomads and Crusaders: AD 1000–1368, Indiana University Press, 1988.\nAdtapet diwar « https://br.wikipedia.org/w/index.php?title=Trede_Kroaziadeg&oldid=1976341 »


Degemer Mont davet UDB\nMont davedomp a zo lakaat Breizh da vont war-raok, diskouez ar youl da welet gwirioù Pobl Vreizh anavezet, labourat evit adunvaniñ 5 departamant Breizh ha reiñ dezhi ensavadurioù emren, gant galloud-lezenniñ ha peadra da gas war-raok he diorroadur.\nDont da vezañ ezel eus UDB a dalv kemer perzh en dael demokratel hag ober e (he) seizh gwellañ evit sevel ur gevredigezh kengret, lakaat an dud a-us d’ar c’hapital, doujañ ouzh gwirioù pep den, gwareziñ dazont ar blanedenn hag ar rummadoù o tont war hol lerc’h.\nBezañ ezel eus UDB a zo ivez kemer perzh e buhez ar strollad evit divizout ar pezh a vo graet, termeniñ ar program a vo kaset war-raok gant UDB, dilenn an dud e karg, dont da vezañ d’e (he) d(z)ro un ezel oberiañ prest da labourat a-stroll evit ma vo doujet ouzh gwirioù pobl Vreizh.\nFurmskrid-emezelañ en linenn\n« Sevel Arc’hant » eo anv kevredigezh arc’hataouiñ UDB..\nGwelloc’h eo paeañ e (he) skodenn dre dreuzvankadenn : aesoc’h a-se al labour merañ, nebeutoc’h a baper implijet hag eeunoc’h an admezelañ bloaziek. A-hend-all e c'hellit paeañ war-bouez ur chekenn.\nGallout a rit leuniañ ar furmskrid en linenn.\nEvit emezelañ e c'hellit mont e darempred ivez\nWar-bouez ur pellgomzer\nd’ar niverenn-mañ : 02 96 61 48 63 etre al Lun hag ar Gwener adalek 9.00 eur beure betek 5.00eur goude kreisteiz.\nDre gas ul lizher\nMoullañ, leuniañ ar follenn-emezelañ, kas ur chekenn ganti, ha skrivañ chomlec'h UDB ouzh ho kolo-lizher :


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/209 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/209\n(17) Pa oe erruet Jesus, e kavaz Lazar a oa er bez abaoe pevar devez dija.\n(18) Hogen Bethani a oa vardro pemzec stad euz a Jerusalem. (19) Ha kalz a Judevien a oa deuet da gavout Martha ha Mari, evit ho c’honsoli divarben ho breur. (20) Pa glevaz eta Martha e oa Jesus o tond, ez eaz d’he zialben ; mes Mari a choume azezet en ti.\n(21) Ha Martha a lavaraz da Jesus : Aotrou, ma vijez bet aman, va breur na vije ket marvet ; (22) mes gouzoud a ran penaos, breman memeus, kement tra a c’houlenni digant Doue, Doue hen roio d’id. (23) Jesus a lavaraz dezhi : Da vreur a resussito. (24) Martha a lavaraz dezhan : Gouzoud a ran e resussito d’ar resurrection, en deiz diveza. (25) Jesus a lavaraz dezhi : Me eo ar resurrection hag ar vuez ; an hini a gred enoun, ha pa ve maro, a vevo. (26) Ha piou-benag a vev hag a gred enoun, na varvo biken. Ha credi a rez-te an dra-ze ? (27) Hi a lavaraz dezhan : Ia, Aotrou, me a gred ez oud ar C’hrist, Mab Doue, pehini a dlie dond er bed.\n(28) Goude ma he doe lavaret kement-se, ez eaz kuit hag e c’halvaz e-kuz, Mari, he c’hoar, hag e lavaraz dezhi : Ar mestr a zo aman, hag e c’halv ac’hanoud. (29) Kerkent ha ma klevaz hou-man kement-se, e savaz diouc’h-tu, hag e teuaz d’he gavoud. (30) Hogen, Jesus ne oa ket c’hoas antreet er bourg, mes e oa c’hoas el leac’h ma oa deuet Martha d’hen kavout. (31) Neuze ar Judevien a oa gant Mari en ti, hag a gonsole anezhi, pa veljont e oa savet ker buhan, hag eat er meaz, a ieaz var he lerc’h en eur lavaret : Mond a ra d’ar bez da wela eno.\n(32) Pa oe erru Mari el leac’h ma oa Jesus, ha pa velaz anezhan, hi en em daolaz d’he dreid hag a lavaraz dezhan : Aotrou, ma vijez bet aman, va breur na vije ket marvet. (33) Pa velaz Jesus anezhi o wela, hag ar Judevien a oa deuet assambles ganthi o wela ive, e oe trubuillet en he spered, hag e oe glac’haret ; hag e lavaraz : (34) Pe leac’h hoc’h euz-hu hen lekeet ? Bespont a rejont dezhan : Aotrou, deuz da velet. (35) Ha Jesus a welaz. (36) Var-ze ar Judevien a lavare : Gwelit pegement e karie anezhan. (37) Mes darn anezhe a lavaraz : Pa hen deuz digoret daou-lagad an dall, ha na helle ket ive miret ouz he-man da vervel ?\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/209&oldid=125313 »


Perig ha Janig | Daskor\nKoantañ plac’h yaouank ar Gêr-Wenn a oa Janig ar Mignon. An holl baotred yaouank a rae dezhi selloù flour, rak, ouzhpenn ma oa plac’h faro ha plac’h fur, e oa ur bennhêrez vat. He zud a zalc’he ur vereuri dezho o-unan. Ne chome ganto bugel ebet nemet Janig, hag e veze lavaret en devoa ar Mignon kozh ur yalc’hadig vrav a arc’hant.\nAr c’halanted a verve eta en-dro d’ar plac’h yaouank, met homañ ne zaleas ket d’ober he choaz. Perig ar Barzh e oa anv ar c’hoantiz eürus-se, ha, ret eo lavarout ar wirionez, dellezek e oant an eil ouzh egile.\nPerig a oa labourer-douar evel e dud ma veve ganto. Diaes e vije kavout paotr yaouank gwelloc’h savet na reizhetoc’h egetañ. Ur garantez vras a skoulmas hep dale kalon an dud yaouank, hag, er vro tro-dro, e ouie an holl e oant prometet. Bale a raent a-gevret foarioù ha pardonioù. A-hend-all, pa veze falc’hadeg, dornadeg pe labourioù all e ti ar Mignon kozh, Perig a veze klasket da gas ar penn. Kement-mañ a roe tu d’ar yaouankizoù all da dabutal anezhañ ha da c’houlenn :\n– Ac’hanta Perig, pegoulz e vo an eured ? Ro un tamm c’hoari kaer dimp un dro bennak. Skuizh omp o c’hortoz !\nPer hag e zousig ne c’houlennent ket gwell, met ar re gozh ne oant ket c’hoazh tuet mat a-walc’h.\n– Kemerit hoc’h amzer, bugale, a lavare tad Janig. An traoù n’int ket c’hoazh reizhet d’am soñj... Pelec’h ez eot an deiz war-lerc’h ?\n– O ! du-mañ ez eus plas a-walc’h, a responte Per, ha va zud ne glaskont ket gwell eget kaout Janig en o zi.\n– Amañ n’eo ket labour na frankiz a vank ivez, eme Janig. Aesoc’h e vije deoc’h, va zad, pa vije Per o terc’hel penn ganeoc’h.\n– Ta, ta, ta, eme an tad, da bep evn e neizh. Tiegezh kozh ha tiegezh nevez n’int ket graet da vont asambles. Daou zen dimezet o deus ezhomm ul loch. Bremañ, n’eus mereuri ebet da feurmiñ dre amañ, met, eus an eil deiz d’an all, e c’hell degouezhout. Selaouit ali ho tad, bugale. N’ho pezo ket a geuz.\nHag an dud yaouank a blege.\nLiens transversaux de livre pour Perig ha Janig


Stourm enep ar feulster ouzh ar merc’hed : Breizh o reiñ bec’h · Région Bretagne\nDegemer > Hor c’heleier > Stourm enep ar feulster ouzh ar merc’hed : Breizh o reiñ bec’h\nStourm enep ar feulster ouzh ar merc’hed : Breizh o reiñ bec’h\n13 Kerzu 2021\nUr mare a bouez evit sachañ evezh an dud ha lakaat anezho da reiñ bec’h eo an devezh gouestlet d’ar stourm evit paouez gant ar feulster ouzh ar merc’hed. An deiz-se e vez galvet an holl er bed, koulz merc’hed ha paotred, d’ober traoù. Gwelet a reer splann pegen nec’hus eo bepred, koulz e Frañs hag e Breizh, rak-se e vez kaset oberoù da benn a-hed ar bloaz evit gwellaat ar pezh a sell ouzh dizarbenn, selaou ha sikour ar reuziedezed.\nNadine Shaabana – Unsplash\nHevez Aozadur ar broadoù unanet en deus lañset an devezh-se, “tost d’ur vaouez diwar deir zo bet gwalldretet e-kerzh he buhez. Pa vez un enkadenn ez a ar sifroù-se war greskiñ, evel ma’z eus bet gwelet e-pad pandemiezh ar C’HOVID-19 hag e-pad ar brezelioù diwezhañ, an enkadennoù denel hag ar gwallreuzioù liammet ouzh an hin. […]\nHiziv an deiz emañ ar feulster ouzh ar maouezed hag ar merc’hed yaouank e-touez ar gwalloù a vez graet ar stankañ da wirioù an dud. Unan eus ar re a vez disklêriet an nebeutañ dreist-holl abalamour na vez ket kastizet kalz, tavet e vez warnañ ha degaset e vez brud fall ha mezh war ar reuziedezed.”\nPa’z eo nec’hus stad an traoù bepred e vez roet bec’h war an dachenn\nE Frañs e weler dre ar sifroù pegen kriz eo an traoù : bep 3 devezh e varv ur vaouez bet gwalldretet gant he fried pe he fried kozh. Gwalldretet e vez ar vugale war ar memes tro : e 2020 e oa bet lazhet 14 bugel.\nEvel ma lenner en danevell war an ingalded maouezed gwazed e 2020 savet gant ar Rannvro, “daoust ma weler niver ar merc’hed bet lazhet o tigreskiñ e Frañs evit ar wech kentañ en ur ober 15 vloaz (102 e 2020 e-kichen 146 e 2019), ez eo aet ar feulster etre priedoù war greskiñ evel biskoazh war ar memes tro (+9%). E-kerzh an daou varead kognañ e oa kresket kalz niver an taolioù feulster etre priedoù hag e diabarzh ar familhoù. Ur c’hresk 9% zo bet ha pa oa krog ar feulster-se da vezañ stankoc’h abaoe an hañv 2019 dija ; kresket eo ivez niver an taolioù feulster revel, dreist-holl niver ar gwalladennoù (+12,5% a sell ouzh major∙ez∙ed, +9,8% a sell ouzh minor∙ez∙ed) a zo aet war greskiñ ivez (+3%). “\nEvit talañ ouzh kement-se en ur mod pleustrek ez eus deuet ur youl war wel un tamm e pep lec’h e Breizh. E 2020, pa oa ar gwall blegenn yec’hedel en he gwashañ, e oa bet roet bec’h gant ar rouedad Merc’hed Kerne evit sikour ar maouezed da adsevel o c’hein ha da gavout labour. Krouet ez eus bet ostilhoù nevez, evel an arload nevez Qui-vive evit mont enep an harellerezh er straedoù, e Kemper (29), Roazhon (35) ha Ploufragan (22).\nQui Vive, an arload hezoug evit enrollañ an tagadennoù dre gomz\nGantUnvaniezh ar c’hevredigezhioù etresevenadurel e Roazhon (UAIR) o deus gallet maouezed, anezho goulennerezed bod en dienez bras hag a c’houzañv feulster a-berzh o c’hompagnuned, chom hep kousket er straedoù dreist-holl gras da sikour ar c’hreizennoù goulenner∙ien∙ezed bod (CADA – Felger), ar c’hreizennoù sokial hag an ospitalioù (CHU – Sant-Maloù). Evit a sell ouzh an dud a vez feuls gant o fried, digoret ez eus ur greizenn gentañ en Oriant evit ober war o zro (CPACA) er Mor-Bihan hag en Il-ha-Gwilen.\nAr Rannvro dorn-ha-dorn, amañ hag e lec’h all\nHarpañ a ra ar Rannvro, gant arc’hant dreist-holl, ar re a ro bec’h e pep lec’h e Breizh : ar C’hreizennoù titouriñ war gwirioù ar merc’hed hag ar familhoù (KTGMF), er pevar departamant (kevread rannvroel KTGMF Breizh), a ginnig ur skoazell digoust war ar gwirioù en 81 lec’h degemer, steuñviñ ar genel, a vez o vroudañ an dud a labour war an tachennoù sokial ha yec’hedel d’en em stummañ war an ingalded maouezed-gwazed, pe c’hoazh ar gevredigezh Amicale du nid a stourm enep al louvigezh e Breizh, dreist-holl gant oberoù diskoachañ ha sikour ar reuzied∙ez∙ed.\nAmañ evel e lec’h all emañ dorn-ha-dorn ar Rannvro gant ar maouezed e pep lec’h dre ar bed : ezel eo eus ar rouedad ECVF (Dilenn∙idi∙adezed enep ar feulster ouzh ar merc’hed) a c’houlenn gant an holl strollegezhioù e Breizh reiñ bec’h evit maouezed Afghanistan, sinet he deus un emglev kenlabour gant Voivodelezh (rannvro) Wielkopolska e Polonia, ha diwar se he deus gallet kelaouiñ war ar manifestadegoù a oa bet e ouzhpenn 200 kêr e Polonia e fin 2020, evit ar gwir da ziforc’hañ.\nUr gellig d’ar reuzied∙ez∙ed da zisklêriañ ar feulster revel ha revelour el labour\nE fin ar bloaz-mañ, 2021, he deus nevez-savet ar Rannvro ur gellig a-ratozh evit gwazour∙ien∙ezed ar strollegezh, dezho da vezañ selaouet.\nPe o defe gouzañvet pe gwelet ha klevet komzoù, jestroù revelour, droukziforc’hadurioù pe feulster revel pe revelour el lec’h m’emaint o labourat, diwar vremañ e c’hallint kavout ul lec’h ma vo selaouet ha tretet ar pezh o do da zisklêriañ, hep na vefe lakaet o anv war wel, evit gwareziñ ar reuzied∙ez∙ed ha kastizañ an dud o deus graet kement-se. Klotañ a ra an diviz-mañ gant ar pezh a oa bet lavaret gant ar Rannvro e 2018 dija ha gant ar redioù nevez diouzh lezenn ar 6 a viz Eost 2019 diwar-benn treuzfurmiñ ar velestradurezh publik.\nGallout a rit lenn programm an abadennoù da-geñver an devezh enep ar feulster ouzh ar merc’hed evit pep departamant.